qundao/data-zh-poetry huggingface dataset:
番客篇
作者：黄遵宪
朝代：清
体裁：古风

山鸡爱舞镜，海燕贪栖梁。众鸟各自飞，无处无鸳鸯。今日大富人，新赋新婚行。插门桃柳枝，叶叶何相当。垂红结彩球，绯绯数尺长。上书大夫第，照耀门楣光。中庭寿星相，新𥮕供中央。隐囊班丝细，坐褥棋局方。两旁螺钿椅，有如两翼张。丹楹缀锦联，掩映蛎粉墙。某某再拜贺，其语多吉祥。中悬剥风板，动摇时低昂。遍地红藤簟，泼眠先生凉。地隔衬蒐白，水纹铺流黄。深深竹丝帘，内藏合欢床。局脚福寿字，点画皆银镶。蚊帱挂碧绡，犀毗堆红箱。旁室铜澡盆，满储七香汤。四壁垂流苏，碎镜随风飏。华灯千百枝，遍绕曲曲廊。庭下众乐人，西乐尤铿锵。高张梵字谱，指挥抑复扬。弇口铜洞箫，芦哨吹如簧。此乃故乡音，过耳音难忘。蕃乐细腰鼓，手拍声镗镗。喇叭与毕栗，骤听似无腔。诸乐杂沓作，引客来登堂。白人絜妇来，手携花盈筐。鼻端撑眼镜，碧眼深汪汪。裹头波斯胡，贪饮如渴羌。蚩蚩巫来由，肉袒亲牵羊。余皆闽粤人，到此均同乡。嘻嘻妇女笑，入门道胜常。蕃身与汉身，均学时世妆。涂身百花露，影过壁亦香。洗面去丹粉，露足非白霜。当胸黄亚姑，作作腾光芒。沓沓靸履声，偕来每双双。红男并绿女，个个明月珰。单衫缠白叠，尖履拖红帮。垂垂赤灵符，滟滟琲交珰。一冠攒百宝，论价难为偿。簇新好装束，争来看新郎。头上珊瑚顶，碎片将玉镶。背后红丝绦，交辫成文章。新制绀绫絓，衣补亦宝装。平头鹅顶靴，学步工趋跄。今行亲迎礼，吉日复辰良。前导青罗伞，后引绛节幢。驾车四骝马，一色紫丝缰。薄纱宫灯样，白画照路旁。海笛和云锣，八鸾鸣玱玱。帕首立候人，白鹭遥相望。到门爆竹声，群童喜欲狂。两三戴花媪，捧出新嫁娘。举手露约指，如枣真金钢。一钚五百万，两钚千万强。腰悬同心镜，衬以紫荷囊。盘金作绲带，旋绕九回肠。上下笼统衫，强分名衣裳。平生不著袜，今段破天荒。明珠编成履，千琲当丝纕。车轮曳踵行，蛮婢相扶将。丹书悬红纸，麒麟与凤凰。一双龙纹烛，华焰光煌煌。第一拜天地，第二礼尊嫜。后复交互拜，于飞燕颉颃。其他学敛纴，事事容仪庄。拍手齐欢呼，相送入洞房。此时箫鼓声，已闻歌鲦鲿。点心嚼月饼，饤座堆冰糖。啖蔗过蔗尾，剖瓜馀瓜襄。流连与波罗，争以果为粮。赤足络绎来，大盘芦膻芗。穿花串鱼鲊，薄纸批牛肪。今日良宴会，使我攒眉尝。食物十八品，强半和椒姜。引手各搏饭，有粳有黄粱。蒲桃百瓶酒，破碎用斗量。呼么复喝六，拇战声琅琅。频黎小海瓯，举白屡十觞。既醉又饱腹，出看戏舞场。影戏粉牵丝，幻人巧寻橦。蓝衫调鲍老，玉瞳辉文康。蹋鞠肩背飞，迅若惊凫翔。白打唱《回波》，引杖相击撞。金吾今驰禁，赌钱亦无妨。初投升官图，意取富贵昌。意钱十数人，相聚捉迷藏。到手十贯索，冈利各筹防。名为叶子戏，均为钱神忙。醉呼解酲酒，渴取冰齿浆。饮酪拣灌顶，烹茶试头网。吹烟出烟叶，消食分槟榔。旧藏淡巴菰，其味如詹唐。倾壶挑鼻烟，来自大西洋。一灯阿芙蓉，吹气何芬芳。分光然石油，次第辉银釭。入夜有火戏，语客留徜徉。行坐粉聚散，笑谈呼汝卬。中一蒜发叟，就我深浅商。指问座上客，脚色能具详。上头衣白人，渔海业打桨。大风吹南来，布帆幸无恙。初操牛头船，旁岸走近港。今有数十轮，大海恣来往。银多恐飞去，龙圜束万镪。多年甲必丹，早推蛮夷长。左边黑色儿，乃翁久开矿。宝山空手回，失得不足偿。忽然见斗锡，真乃无尽藏。有如穷秀才，得意挂金榜。沈沈积青曾，未知若干丈。百万一紫标，多少聚钱缿。曷鼻土色人，此乃吾乡党。南方宜草木，所种尽沃壤。椰子树千行，丁香花四放。豆蔻与胡椒，岁岁收丰穰。一亩值十钟，往往过所望。担粪纵馀臭，马牛用谷量。利市得三倍，何异承天贶。右坐团团面，实具富者相。初来锥也无，此地甫草创。海旁占一席，露处辟榛莽。蜃气嘘楼台，渐次铲叠嶂。黄金准土价，今竟成闾巷。有如千户侯，列地称霸王。善知服食方，百味作供养。闻有小妻三，轮流搔背痒。长颈猕猴面，此物信巨驵。自从缚马足，到处设鱼网。夥颐典衣库，值十不一当。一饮生讼狱，谁敢倾家酿？搜索遍筐箧，推敲到盆盎。自煎婴粟膏，载土从芒砀。鸡洎窃更鹜，颠倒多奇想。龙断兼赝鼎，巧夺等劫掠。积钱千百万，适足供送葬。君看末座客，挥扇气抗爽。此人巧心计，自负如葛亮。千里封鲊羹，绝域通枸酱。积著与均输，洞悉万物状。锦绣离云爵，妙能揣时尚。长袖善新舞，胡卢弃旧样。千帆复万箱，百货来交广。遂与西域贾，逐利争衰旺。即今论家资，问富过中上。凡我化外人，从来奉正朔。披衣襟在胸，剃发辫垂索。是皆满洲装，何曾蛮服著。初生设汤饼，及死备棺椁。祀神烛四照，宴宾酒三酌。凡百丧祭礼，高曾传矩彟。风水讲龙砂，卦卜用龟灼。相法学《麻衣》，推命本《硌碌》。礼俗概从同，口述仅大略。千金中人产，咸欲得封爵。今年燕晋饥，捐输颇踊跃。溯从华海来，大抵出闽骆。当我鼻祖初，无异五丁凿。传世五六叶，略如华覆萼。富贵归故乡，比骑扬州鹤。岂不念家山，无奈乡人薄。一闻番客归，探囊直启錀。西邻方责言，东市又相斮。亲戚恣欺凌，鬼神助咀嚼。曾有和兰客，携归百囊橐。眈眈虎视者，伸手不能攫。诬以通番罪，公然论首恶。国初海禁严，立意比驱鳄。借端累无辜，此事实大错。事隔百余年，闻之尚骇愕。谁肯跨海归，走就烹人镬？言者袂掩面，泪点已雨落。满堂杂悲欢，环听咸唯诺。到此气惨伤，笳鼓歇不作。橐橐拍板声，犹如痛呼謈。道咸通商来，虽有分明约。流转四方人，何曾一字著。堂堂天朝语，祇以供戏谑。譬彼犹太人，无国足安托？鼯鼠苦无能，橐驼苦无角。同族敢异心，颇奈国势弱。虽则有室家，一家付飘泊。仓颉鸟兽迹，竟似畏海若。一丁亦不识，况复操笔削。若论祛卢字，此方实庄岳。能通左行文，千人仅一鹗。此外回回经，等诸古浑噩。不如无目人，引手善扪摸。西人习南音，有谱比合乐。孩童亦能识，识则夸学博。识字亦安用，蕃汉两弃却。愚公传子孙，痴绝谁能药？近来出洋众，更如水赴壑。南洋数十岛，到处便插脚。他人殖民地，日见版图廓。华民三百万，反为丛驱雀。螟蛉不抚子，犬羊且无鞟。此闻欧澳美，日将黄种虐。向来寄生民，注籍今各各。周官说保富，番地应设学。谁能招岛民，回来就城郭？群携妻子归，共唱太平乐。
病中纪梦述寄梁任父
作者：黄遵宪
朝代：清

阴风飒然来，君提君头颅。自言逆旅中，倏遇狙击狙。闪电刃一挥，忽如绛市苏。道逢两神人，排云上天衢。此挹《蹇民》袖，彼褰烈士襦。邂逅哭复歌，互讯今何如。君言今少年，大骂余非夫。当服九世雠，折棰笞东胡。逐逐挥日戈，弯弯射天弧。孰能张纲罗，尽杀革命徒？汝辈主立宪，宁非愚欲迂。我方欹枕听，鸣鸡乱惊呼。残日挂危檐，犹照君眉须。遥知白日光，明明耀子躯。子魂渡海来，道有风波无？蛟螭日攫人，子行犹坦途。悬金购君头，彼又安蔽辜。在在神护持，天固弗忍诛。君头倚我壁，满壁红模糊。起起拭眼看，噫吁瓜分图！我生托此国，举国重科第。记昔持墨卷，出应群儿试。梦谒文宣王，旁立朱衣吏。手指平头宪，云是汝名字。尔时意气盛，年少矜爪嘴。谓彼牛医儿，徒一唐名士。不如《党锢传》，人人主清议。汪汪千顷波，陋比涔蹄水。捧龟诟天呼，区区竟余畀。乌知当是时，东海波腾沸。攘夷复尊王，佥议以法治。立宪定公名，君民同一体。果遵此道行，日几大平世。我随使槎来，见此发深喟。呜呼专制国，今既四千岁。岂谓及余身，竟能见国会。以此名我名，苍苍果何意！人言廿世纪，无复容帝制。举世趋大同，度势有必至。怀刺久磨灭，惜哉吾老矣！日去不可追，河清究难俟。倘见德化成，愿缓须臾死。子今归自美，云梦俄罗斯。愤作颠倒想，故非痴人痴。中原今逐鹿，此角复彼犄。此鹿竟谁得，梦境犹迷离。辽东百万家，战黄血淋漓。不特薄福龙，重重围铁围。哀彼金翅鸟，毛羽咸离披。方图食小龙，展翼漫天池。鼓衰气三竭，遍体成疮痍。吁嗟自专主，天鉴明在兹。人人自为战，人人公忘私。人人心头血，濡染红日旗。我今托中立，竟忘当局危。散作枪炮声，能无惊睡狮？睡狮果惊起，牙爪将何为？将下布宪诏，太阿知在谁？我惭嘉富洱，子慕玛志尼。与子平生愿，终难偿所期。何时睡君榻，同话梦境迷？即今不识路，梦亦徒相思。
病中纪梦述寄梁任父·其一
作者：黄遵宪
朝代：清

阴风飒然来，君提君头颅。自言逆旅中，倏遇狙击狙。闪电刃一挥，忽如绛市苏。道逢两神人，排云上天衢。此挹《蹇民》袖，彼褰烈士襦。邂逅哭复歌，互讯今何如。君言今少年，大骂余非夫。当服九世雠，折棰笞东胡。逐逐挥日戈，弯弯射天弧。孰能张纲罗，尽杀革命徒？汝辈主立宪，宁非愚欲迂。我方欹枕听，鸣鸡乱惊呼。残日挂危檐，犹照君眉须。遥知白日光，明明耀子躯。子魂渡海来，道有风波无？蛟螭日攫人，子行犹坦途。悬金购君头，彼又安蔽辜。在在神护持，天固弗忍诛。君头倚我壁，满壁红模糊。起起拭眼看，噫吁瓜分图！
病中纪梦述寄梁任父·其三
作者：黄遵宪
朝代：清

子今归自美，云梦俄罗斯。愤作颠倒想，故非痴人痴。中原今逐鹿，此角复彼犄。此鹿竟谁得，梦境犹迷离。辽东百万家，战黄血淋漓。不特薄福龙，重重围铁围。哀彼金翅鸟，毛羽咸离披。方图食小龙，展翼漫天池。鼓衰气三竭，遍体成疮痍。吁嗟自专主，天鉴明在兹。人人自为战，人人公忘私。人人心头血，濡染红日旗。我今托中立，竟忘当局危。散作枪炮声，能无惊睡狮？睡狮果惊起，牙爪将何为？将下布宪诏，太阿知在谁？我惭嘉富洱，子慕玛志尼。与子平生愿，终难偿所期。何时睡君榻，同话梦境迷？即今不识路，梦亦徒相思。
病中纪梦述寄梁任父·其二
作者：黄遵宪
朝代：清

我生托此国，举国重科第。记昔持墨卷，出应群儿试。梦谒文宣王，旁立朱衣吏。手指平头宪，云是汝名字。尔时意气盛，年少矜爪嘴。谓彼牛医儿，徒一唐名士。不如《党锢传》，人人主清议。汪汪千顷波，陋比涔蹄水。捧龟诟天呼，区区竟余畀。乌知当是时，东海波腾沸。攘夷复尊王，佥议以法治。立宪定公名，君民同一体。果遵此道行，日几大平世。我随使槎来，见此发深喟。呜呼专制国，今既四千岁。岂谓及余身，竟能见国会。以此名我名，苍苍果何意！人言廿世纪，无复容帝制。举世趋大同，度势有必至。怀刺久磨灭，惜哉吾老矣！日去不可追，河清究难俟。倘见德化成，愿缓须臾死。
登巴黎铁塔
作者：黄遵宪
朝代：清

拔地崛然起，崚嶒矗百丈。自非假羽翼，孰能蹑履上？高标悬金针，四维挂铁网。下竖五丈旗，可容千人帐。石础森开张，露阙屹相向。游人企足看，已惊眼界创。悬车倏上腾，乍闻辘轳响。人已不翼飞，迥出空虚上。并世无二尊，独立绝依傍。即居最下层，高已莫能抗。苍苍覆大圜，森芒列万象。呼吸通帝座，疑可通肸蚃。自天下至地，俯察不复仰。但恨目力穷，更无外物障。离离画方罫，万顷开沃壤。微茫一线遥，千里走河广。宫阙与城垒，一气作苍莽。不辨牛马人，沙虫纷扰攘。我从下界来，小大顿变相。未知天眼窥，么么作何状？北风冰海来，秋气何飒爽。海西数点烟，英伦郁相望。缅昔百年役，裂地争霸王。驱民入锋镝，倾国竭府帑。其后拿破仑，盖世气无两。胜尊天单于，败作降王长。欧洲古战场，好胜不相让。即今正六帝，各负天下壮。等是蛮触争，纷纷校得丧。嗟我稊米身，尪弱不自量。一览小天下，五洲如在掌。既登绝顶高，更作凌风想。何时御气游，乘球恣来往。扶摇九万里，一笑吾其傥。
眼前
作者：黄遵宪
朝代：清

眼前男女催人老，况是愁中与病中。相对灯青恍如梦，未须头白既成翁。添巢燕子双雏黑，插帽花枝半面红。不信旁人称岁暮，且忻生意暖融融。
石川鸿齐英偕僧来谒张副使误谓为僧鸿齐作诗自辩余赋此以解嘲
作者：黄遵宪
朝代：清

谓僧为官非秃鹙，谓官为僧非沐猴。为官为僧无不可，呼马应马牛应牛。先生昨者杖策至，两三老衲共联袂。宽衣博袖将毋同，只少袈裟念珠耳。师丹固非老善忘，鲁侯亦岂儒为戏。知公迹僧心亦僧，不复拘拘皮相士。先生闻当喜欲狂，自辩非僧太迂泥。但论普度一切心，安识转轮三世事。吾闻先达曾戏言，莫如为僧乐且便。世间快意十八九，只恨酒色须逃禅。入宫有妻案有肉，弃冠便作飞行仙。昨者大邦布令甲，宗门无用守戒法。周妻何肉两无忌，朝过屠门夕拥妾。佛如有知亦欢喜，重愿东来度僧牒。溯从佛法初来东，稻目以后争信崇。造经千卷塔七级，赐衣百袭粟万钟。帝王亦称三宝奴，上皇尊号多僧徒。七道百国输正税，民膏民血供浮屠。将军柄政十数世，争挽强弓不识字。斯文一脉比传灯，亦赖儒僧延不坠。西方菩萨东沙门，天上地下我独尊。尊君为僧固君福，急掩君口听我言。九方何必分黄骊，两兔安能辨雄雌。鸿飞宁记雪泥迹，马耳且任东风吹。
福州大水行同张樵野丈荫桓龚霭人丈易图作
作者：黄遵宪
朝代：清

黑风吹海海夜立，倏忽平地生波涛。囊沙拥水门急闭，飞浪已越城墙高。漂庐拔木无万数，安得江揵淮阳包。众头攒动乍出没，欲葬无椁栖无巢。攀崖绿壁幸脱死，饥肠雷吼鸣嗷嗷。中丞视氏犹已溺，急起冒突挥露桡。鸱鸮毁室商救子，鱼鳖满城资渡桥。况闻移粟苏喘息，自雍及绛来千艘。流离琐尾得安宅，无复登屋声三号。天灾流行国代有，难得官长劳民劳。海疆东南正多事，水从西来纷童谣。曲突徙薪广恩泽，愿亟靖海安天骄。
立秋日访易实甫顺鼎遂偕游秦淮和实甫作
作者：黄遵宪
朝代：清

袖里《魂南》一束诗，茫茫相对两情痴。看扬玉海尘千斛，喜剩青溪橹一枝。鹑首赐人天亦醉，龙泉伴我世谁知？死亡无日难相见，况又相逢便说离。
纪事
作者：黄遵宪
朝代：清

吹我合众笳，击我合众鼓。擎我合众花，书我合众簿。汝众勿喧哗，请听吾党语。人各有齿牙，人各有肺腑。聚众成国家，一身此尺土。所举勿参差，此乃众人父。击我共和鼓，吹我共和笳。书我共和簿，擎我共和花。请听吾党语，汝众勿喧哗。人各有肺腑，人各有齿牙。一身此尺土，聚众成国家。此乃众人父，所举勿参差。此党夸彼党，看我后来绩。通商与惠工，首行保护策。黄金准银价，务令昭画一。家家田舍翁，定多十斛麦。凡我美利坚，不许人侵轶。远方黄种人，闭关严逐客。毋许溷乃公，鼾睡卧榻侧。譬如耶稣饼，千人得饱食。太阿一到手，其效可计日。彼党斥此党，空言彼何益。彼党讦此党，党魁乃下流。少作无赖贼，曾闻盗人牛。又闻挟某妓，好作狭邪游。聚赌叶子戏，巧术妙窃钩。面目如鬼蜮，衣冠如沐猴。隐慝数不尽，汝众能知不？是谁承馀窍，竟欲粪佛头。颜甲十重铁，说恐难遮羞。此党讦彼党，众口同一咻。某日戏马台，广场千人设。纵横乌皮儿，上下若梯级。华灯千万枝，光照绣帷撤。登场一酒胡，运转广长舌。盘盘黄须虬，闪闪碧眼鹘。开口如悬河，滚滚浪不竭。笑激屋瓦飞，怒轰庭柱裂。有时应者者，有时呼咄咄。掌心发雷声，拍拍齐击节。最后手高举，明示党议决。演说事未已，复辟纵观场。铁兜绣袮裆，左右各分行。宝象黄金络，白马紫丝缰。橐橐安步靴，林林耸肩枪。或带假面具，或手执长枪。金目戏方相，黑脸画鬼王。仿古十字军，赤旆风飘扬。齐唱爱国歌，曼声音绕梁。千头万头动，竞进如排墙。指点道旁人，请观吾党光。众人耳目外，重以甘言诱。浓绿茁芽茶，浅碧酿花酒。斜纹黑普罗，杂俎红？毭。琐屑到钗钏，取足供媚妇。上谒士雕龙，下访市屠狗。墨杘与侏张，相见辄握手。指此区区物，是某托转授。怀中花名册，出请纪谁某。“知君有姻族，知君有甥舅。赖君提挈力，吾党定举首。”丁宁复丁宁，“幸勿杂然否。”四年一公举，今日真及期。两党党魁名，先刻党人碑。人人手一纸，某官某何谁。破晓车马声，万蹄纷奔驰。环人各带刀，故示官威仪。实则防民口，豫备国安危。路旁局外人，各各捩眼窥。三五立街头，徐徐撚颔髭。大邦数十筹，胜负终难知。赤轮日可中，已诧邮递迟。俄顷一报来，急喘竹筒吹。未几复一报，闻锣惊复疑。抑扬到九天，啼笑奔千儿。夜半筹马定，明明无差池。轰轰祝炮声，雷乡云下垂。巍巍九层楼，高悬总统旗。吁嗟华盛顿，及今百年矣。自树独立旗，不复受压制。红黄黑白种，一律平等视。人人得自由，万物咸遂利。民智益发扬，国富乃倍蓰。泱泱大国风，闻乐叹观止。乌知举总统，所见乃怪事。怒挥同室戈，愤争传国玺。大则酿祸乱，小亦成击刺。寻常瓜蔓抄，逮捕遍官吏。至公反成私，大利亦生弊。究竟所举贤，无愧大宝位。倘能无党争，尚想太平世。
纪事
作者：黄遵宪
朝代：清

贯索星连熠熠光，穹庐天盖暮苍苍。秋风鼓吹妃呼豨，夜雨铃声劬秃当。《十七史》从何处说，百年债看后来偿。森森画戟重围柝，坐觉今宵漏较长。
纪事·其一
作者：黄遵宪
朝代：清

吹我合众笳，击我合众鼓。擎我合众花，书我合众簿。汝众勿喧哗，请听吾党语。人各有齿牙，人各有肺腑。聚众成国家，一身此尺土。所举勿参差，此乃众人父。击我共和鼓，吹我共和笳。书我共和簿，擎我共和花。请听吾党语，汝众勿喧哗。人各有肺腑，人各有齿牙。一身此尺土，聚众成国家。此乃众人父，所举勿参差。
纪事·其七
作者：黄遵宪
朝代：清

四年一公举，今日真及期。两党党魁名，先刻党人碑。人人手一纸，某官某何谁。破晓车马声，万蹄纷奔驰。环人各带刀，故示官威仪。实则防民口，豫备国安危。路旁局外人，各各捩眼窥。三五立街头，徐徐撚颔髭。大邦数十筹，胜负终难知。赤轮日可中，已诧邮递迟。俄顷一报来，急喘竹筒吹。未几复一报，闻锣惊复疑。抑扬到九天，啼笑奔千儿。夜半筹马定，明明无差池。轰轰祝炮声，雷乡云下垂。巍巍九层楼，高悬总统旗。
纪事·其三
作者：黄遵宪
朝代：清

彼党讦此党，党魁乃下流。少作无赖贼，曾闻盗人牛。又闻挟某妓，好作狭邪游。聚赌叶子戏，巧术妙窃钩。面目如鬼蜮，衣冠如沐猴。隐慝数不尽，汝众能知不？是谁承馀窍，竟欲粪佛头。颜甲十重铁，说恐难遮羞。此党讦彼党，众口同一咻。
纪事·其二
作者：黄遵宪
朝代：清

此党夸彼党，看我后来绩。通商与惠工，首行保护策。黄金准银价，务令昭画一。家家田舍翁，定多十斛麦。凡我美利坚，不许人侵轶。远方黄种人，闭关严逐客。毋许溷乃公，鼾睡卧榻侧。譬如耶稣饼，千人得饱食。太阿一到手，其效可计日。彼党斥此党，空言彼何益。
纪事·其五
作者：黄遵宪
朝代：清

演说事未已，复辟纵观场。铁兜绣袮裆，左右各分行。宝象黄金络，白马紫丝缰。橐橐安步靴，林林耸肩枪。或带假面具，或手执长枪。金目戏方相，黑脸画鬼王。仿古十字军，赤旆风飘扬。齐唱爱国歌，曼声音绕梁。千头万头动，竞进如排墙。指点道旁人，请观吾党光。
纪事·其八
作者：黄遵宪
朝代：清

吁嗟华盛顿，及今百年矣。自树独立旗，不复受压制。红黄黑白种，一律平等视。人人得自由，万物咸遂利。民智益发扬，国富乃倍蓰。泱泱大国风，闻乐叹观止。乌知举总统，所见乃怪事。怒挥同室戈，愤争传国玺。大则酿祸乱，小亦成击刺。寻常瓜蔓抄，逮捕遍官吏。至公反成私，大利亦生弊。究竟所举贤，无愧大宝位。倘能无党争，尚想太平世。
纪事·其六
作者：黄遵宪
朝代：清

众人耳目外，重以甘言诱。浓绿茁芽茶，浅碧酿花酒。斜纹黑普罗，杂俎红？毭。琐屑到钗钏，取足供媚妇。上谒士雕龙，下访市屠狗。墨杘与侏张，相见辄握手。指此区区物，是某托转授。怀中花名册，出请纪谁某。“知君有姻族，知君有甥舅。赖君提挈力，吾党定举首。”丁宁复丁宁，“幸勿杂然否。”
纪事·其六
作者：黄遵宪
朝代：清
体裁：古风

众人耳目外，重以甘言诱。浓绿茁芽茶，浅碧酿花酒。斜纹黑普罗，杂俎红𣯻毭。琐屑到钗钏，取足供媚妇。上谒士雕龙，下访市屠狗。墨杘与侏张，相见辄握手。指此区区物，是某托转授。怀中花名册，出请纪谁某。“知君有姻族，知君有甥舅。赖君提挈力，吾党定举首”。丁宁复丁宁，“幸勿杂然否”。
纪事·其四
作者：黄遵宪
朝代：清

某日戏马台，广场千人设。纵横乌皮儿，上下若梯级。华灯千万枝，光照绣帷撤。登场一酒胡，运转广长舌。盘盘黄须虬，闪闪碧眼鹘。开口如悬河，滚滚浪不竭。笑激屋瓦飞，怒轰庭柱裂。有时应者者，有时呼咄咄。掌心发雷声，拍拍齐击节。最后手高举，明示党议决。
纪事（八首选一）
作者：黄遵宪
朝代：清

众人耳目外，重以甘言诱；浓绿茁芽茶，浅碧酿花酒。斜纹黑普罗，杂俎红毡竓，琐屑到钗钏，取足供媚妇。上谒士雕龙，下访市屠狗；墨床与侏张，相见辄握手。指此区区物，是某托转授；怀上花名册，出请纪谁某。“知君有姻族，知君有甥舅，赖君提挈力，吾党定举首。”丁宁复丁宁：“幸勿杂然否。”
续怀人诗
作者：黄遵宪
朝代：清

创获奇香四百年，散花从此遍诸天，支那奇字来何处？絮问蔫烟说药烟。帕首靴刀走北门，竟从逋盗作忠臣。一腔热血兴亚会，认取当年蹈海人。宪宪英英伟丈夫，不将韬略学孙吴。恨无舞袖回旋地，戏倒天吴拆海图。不关魏晋兴亡事，自署羲皇上古人。白竹兜笼黄木屐，科头可用护寒巾？得诗便付铜弦唱，对局何曾玉袜输。绕鬓青青好颜色，绝伦还以旧髯无？长华园里好亭楼，每到花时载酒游。岁岁花开频入梦，桑干梦醒梦并州。袖中各有赠行诗，向岛花红水碧时。只恨书空作唐字，独无烂石补天词。一龛灯火最相亲，日日车声辗曲尘。绝胜海风三日夜，拿舟空访沈南蘋。已破家山剩故侯，秦筝赵瑟尚风流。可能纲载西施去，不解风波不解愁？曾观《菩萨处胎卷》，又访《那须国造碑》。直引蛇行横蟹足，而今安用此毛锥？无端碌碌随官去，仍是铿铿说教师。黄面瞿夷金指爪，可曾嫁毕女先医？几年辛苦赋同袍，胆大于身气自豪。得失鸡虫何日了，笑中常备插靴刀。绕朝赠策送君归，魏绛和戎众共疑。骂我倭奴兼汉贼，函关难闭一丸泥。褒衣博带进贤冠，礼乐东方万国看。尺二玺书旗太极，是王外戚是王官。东方南海妃呼豨，身是流离手采薇。深夜骊龙都睡熟，记君痛哭赋无衣。波臣流转哭涂穷，犹自低徊说故宫。中有丹书有金印，蛮花仙蝶粉墙红。
续怀人诗·其一
作者：黄遵宪
朝代：清

创获奇香四百年，散花从此遍诸天，支那奇字来何处？絮问蔫烟说药烟。
续怀人诗·其七
作者：黄遵宪
朝代：清

袖中各有赠行诗，向岛花红水碧时。只恨书空作唐字，独无烂石补天词。
续怀人诗·其三
作者：黄遵宪
朝代：清

宪宪英英伟丈夫，不将韬略学孙吴。恨无舞袖回旋地，戏倒天吴拆海图。
续怀人诗·其九
作者：黄遵宪
朝代：清

已破家山剩故侯，秦筝赵瑟尚风流。可能纲载西施去，不解风波不解愁？
续怀人诗·其二
作者：黄遵宪
朝代：清

帕首靴刀走北门，竟从逋盗作忠臣。一腔热血兴亚会，认取当年蹈海人。
续怀人诗·其五
作者：黄遵宪
朝代：清

得诗便付铜弦唱，对局何曾玉袜输。绕鬓青青好颜色，绝伦还以旧髯无？
续怀人诗·其八
作者：黄遵宪
朝代：清

一龛灯火最相亲，日日车声辗曲尘。绝胜海风三日夜，拿舟空访沈南蘋。
续怀人诗·其六
作者：黄遵宪
朝代：清

长华园里好亭楼，每到花时载酒游。岁岁花开频入梦，桑干梦醒梦并州。
续怀人诗·其十
作者：黄遵宪
朝代：清

曾观《菩萨处胎卷》，又访《那须国造碑》。直引蛇行横蟹足，而今安用此毛锥？
续怀人诗·其十一
作者：黄遵宪
朝代：清

无端碌碌随官去，仍是铿铿说教师。黄面瞿夷金指爪，可曾嫁毕女先医？
续怀人诗·其十三
作者：黄遵宪
朝代：清

绕朝赠策送君归，魏绛和戎众共疑。骂我倭奴兼汉贼，函关难闭一丸泥。
续怀人诗·其十二
作者：黄遵宪
朝代：清

几年辛苦赋同袍，胆大于身气自豪。得失鸡虫何日了，笑中常备插靴刀。
续怀人诗·其十五
作者：黄遵宪
朝代：清

东方南海妃呼豨，身是流离手采薇。深夜骊龙都睡熟，记君痛哭赋无衣。
续怀人诗·其十六
作者：黄遵宪
朝代：清

波臣流转哭涂穷，犹自低徊说故宫。中有丹书有金印，蛮花仙蝶粉墙红。
续怀人诗·其十四
作者：黄遵宪
朝代：清

褒衣博带进贤冠，礼乐东方万国看。尺二玺书旗太极，是王外戚是王官。
续怀人诗·其四
作者：黄遵宪
朝代：清

不关魏晋兴亡事，自署羲皇上古人。白竹兜笼黄木屐，科头可用护寒巾？
罢美国留学生感赋
作者：黄遵宪
朝代：清

汉家通西域，正值全盛诗。南至大琉球，东至高名骊。北有同盟国，帝号俄罗斯。各遣子弟来，来拜国子师。皇帝临辟雍，皇皇汉官仪。《石经》出玉箧，宝盖张丹墀。诸王立横卷，百蛮环泮池。于戏盛德事，慨想轩与羲。自从木兰狩，国弱势不支。环球六七雄，鹰立侧眼窥。应制台阁体，和声帖括诗。二三老臣谋，知难济倾危。欲为树人计，所当师四夷。奏遣留学生，有诏命所司。第一选隽秀，其次择门楣。高门掇科第，若搞颔下髭。黄背好八股，肯令手停披。茫茫西半球，远隔天之涯。千金不垂堂，谁敢狎蛟螭？惟有小家子，重利轻别离。纥干山头雀，短喙日啼饥。但图飞去乐，不复问所之。蓝楼田舍奴，蓬头乳臭儿。优给堂餐钱，荣颁行装衣。舟中东西人，相顾惊复疑。此乃窭人子，胡为来施施？使者挈乘槎，四牡光騑騑。郑重诏监督，一一听指麾。广厦百数间，高悬黄龙旗。入室阒无人，但见空皋比。便便腹高卧，委蛇复委蛇。借问诸学生，了不知东西。各随女师去，雏鸡母相依。鸟语日啾啁，庶几无参差。就中高才生，每有出类奇。其馀中不中，太半悲染丝。千花红毾㲪，四窗碧琉璃。金络水晶柱，银盘夜光杯。乡愚少所见，见异辄意移。家书说贫穷，问子今何居。我今膳双鸡，谁记炊扊扅。汝言盎无粮，何不食肉糜？客问故乡事，欲答颜忸怩。嬉戏替戾冈，游宴贺跋支。互谈伊优亚，独歌妃呼豨。吴言与越语，病忘反不知。亦有习祆教，相率拜天祠。口嚼天父饼，手翻《景教碑》。楼台法界住，香华美人贻。此间国极乐，乐不故蜀思。新来吴监督，其僚喜官威。谓此泛驾马，衔勒万能骑。徵集诸生来，不拜即鞭笞。弱者呼謈痛，强者反唇稽。汝辈狼野心，不如鼠有皮。谁甘畜生骂，公然老拳挥。监督愤上书，溢以加罪辞。诸生尽佻达，所业徒荒嬉。学成供蛮奴，否则仍汉痴。国家糜金钱，养此将何为？朝廷命使者，去留审所宜。使者护诸生，本意相维持。监督意亦悔，驷马舌难追。使者甫下车，含怒故诋諆。我不知许事，我且食蛤蜊。监督拂衣起，喘如竹筒吹。一语不能合，遂令天地暌。郎当一百人，一一悉遣归。竟如瓜蔓抄，牵累何累累。当其未遣时，西人书交驰。总统格兰脱，校长某何谁。愿言华学生，留为国光辉。此来学日浅，难言成与亏。颇有聪颖士，利锥非钝槌。忽然筵席撤，何异鞶带褫。本图爱相助，今胡弃如遗？相公答书言，不过别瑕疵。一旦尽遣撤，哗然称我欺。怒下逐客令，旋禁华工来。溯自西学行，极盛推康熙。算兼几何学，方集海外医。天士充日官，南斋长追随。广译奇器图，诸器何伙颐。惜哉国学舍，未及设狄鞮。矧今学兴废，尤关国盛衰。十年教训力，百年富强基。奈何听儿戏，所遣皆卑微。部娄难为高，混沌强书眉。坐令远大图，坏以意气私。牵牛罚太重，亡羊补恐迟。蹉跎一失足，再遣终无期。目送海舟返，万感心伤悲！
羊城感赋六首
作者：黄遵宪
朝代：清

战台祠庙岿然存，双阙嵯峨耸虎门。
谁似伏波饶将略？犹闻蹈海报君恩。
要荒又议珠崖弃，霸业弥思纛屋尊。
最是凋零苏武节，无人海外赋《招魂》！
羊城感赋六首
作者：黄遵宪
朝代：清

早潮晚汐打城门，玉漏声催铜鼓喧。百货均输成剧邑，五方风气异中原。舵舟舆轿山川险，帕首刀府帅尊。今古茫茫共谁语，越王台下正黄昏。
羊城感赋六首
作者：黄遵宪
朝代：清

早潮晚汐打城门，玉漏声催铜鼓喧。百货均输成剧邑，五方风气异中原。舵舟舆轿山川险，帕首靴刀府帅尊。今古茫茫共谁语，越王台下正黄昏。手挽三江尽北流，寇氛难洗越人羞。黄巢毒竟流天下，陶侃军难进石头。铤鹿偶然完首尾，烂羊多赖得公侯。欃枪扫尽红羊换，从此当朝息内忧。际海边疆万里开，臣佗大长信奇才。平蛮看竖擎天柱，朝汉同登浴日台。南极星辰原北拱，东流海水竟西回。喁喁鹣鲽波涛阻，独有联翩天马来。慷慨争挥壮士戈，洗兵竟欲挽天河。苦烦父老通邛笮，难禁奸民教尉佗。袄庙火焚氛更恶，鲛人珠尽泪犹多。纷纷和战都非策，聚铁虽坚奈错何！战台祠庙岿然存，双阙嵯峨耸虎门。谁似伏波饶将略？犹闻蹈海报君恩。要荒又议珠崖弃，霸业弥思纛屋尊。最是凋零苏武节，无人海外赋《招魂》。木棉花落絮飞初，歌舞冈前夜雨馀。阁道鸾声都寂莫，市楼蜃气亦空虚。骑羊漫诩仙人鹤，驱鳄难除海大鱼。独有十三行外柳，重重深护画楼居。
羊城感赋六首
作者：黄遵宪
朝代：清

木棉花落絮飞初，歌舞冈前夜雨余。
阁道鸾声都寂寞，市搂蜃气亦空虚。
骑羊漫诩仙人鹤，驱鳄难除海大鱼。
独有十三行外柳，重重深护画搂居。
羊城感赋六首
作者：黄遵宪
朝代：清

际海边疆万里开，臣佗大长信奇才。
平蛮看竖擎天柱，朝汉同登浴日台。
南极星辰原北拱，东流海水竞西回。
喁喁鹣鲽波涛阻，独有联翩天马来。
羊城感赋六首·其一
作者：黄遵宪
朝代：清

早潮晚汐打城门，玉漏声催铜鼓喧。百货均输成剧邑，五方风气异中原。舵舟舆轿山川险，帕首靴刀府帅尊。今古茫茫共谁语，越王台下正黄昏。
羊城感赋六首·其三
作者：黄遵宪
朝代：清

际海边疆万里开，臣佗大长信奇才。平蛮看竖擎天柱，朝汉同登浴日台。南极星辰原北拱，东流海水竟西回。喁喁鹣鲽波涛阻，独有联翩天马来。
羊城感赋六首·其二
作者：黄遵宪
朝代：清

手挽三江尽北流，寇氛难洗越人羞。黄巢毒竟流天下，陶侃军难进石头。铤鹿偶然完首尾，烂羊多赖得公侯。欃枪扫尽红羊换，从此当朝息内忧。
羊城感赋六首·其五
作者：黄遵宪
朝代：清

战台祠庙岿然存，双阙嵯峨耸虎门。谁似伏波饶将略？犹闻蹈海报君恩。要荒又议珠崖弃，霸业弥思纛屋尊。最是凋零苏武节，无人海外赋《招魂》。
羊城感赋六首·其六
作者：黄遵宪
朝代：清

木棉花落絮飞初，歌舞冈前夜雨馀。阁道鸾声都寂莫，市楼蜃气亦空虚。骑羊漫诩仙人鹤，驱鳄难除海大鱼。独有十三行外柳，重重深护画楼居。
羊城感赋六首·其四
作者：黄遵宪
朝代：清

慷慨争挥壮士戈，洗兵竟欲挽天河。苦烦父老通邛笮，难禁奸民教尉佗。袄庙火焚氛更恶，鲛人珠尽泪犹多。纷纷和战都非策，聚铁虽坚奈错何！
群公
作者：黄遵宪
朝代：清

群公衮衮各名声，一死鸿毛等重轻。事事太阿权倒授，人人六等罪分明。兵威肯薄牵牛罚，党论犹嗟走狗烹。闻道谏臣归骨日，柳车迎拜极哀荣。遁逃无地呼无天，到此惟馀冒刃拳。甲仗空迎回纥马，血衣竟染汉臣鞭。操戈逼父心先死，按剑呵人目尚悬。惊立鹰瞵旗夹道，看君忍辱赴重泉。各戴头颅万里行，九州无处可偷生。上尊犹拜养牛赐，五鼎先看福鹿烹。断狱总应名国贼，犯颜犹记与天争。伤心祸首兼戎首，万骨虽枯恨未平。途穷日暮更何求，白首同拚一死休。衔刃尚希忠烈传，盖棺免索太师头。彗星扫地应除旧，祸水滔天幸绝流。九庙有灵先诏在，朝衣趋谒定应羞。
群公·其一
作者：黄遵宪
朝代：清

群公衮衮各名声，一死鸿毛等重轻。事事太阿权倒授，人人六等罪分明。兵威肯薄牵牛罚，党论犹嗟走狗烹。闻道谏臣归骨日，柳车迎拜极哀荣。
群公·其三
作者：黄遵宪
朝代：清

各戴头颅万里行，九州无处可偷生。上尊犹拜养牛赐，五鼎先看福鹿烹。断狱总应名国贼，犯颜犹记与天争。伤心祸首兼戎首，万骨虽枯恨未平。
群公·其二
作者：黄遵宪
朝代：清

遁逃无地呼无天，到此惟馀冒刃拳。甲仗空迎回纥马，血衣竟染汉臣鞭。操戈逼父心先死，按剑呵人目尚悬。惊立鹰瞵旗夹道，看君忍辱赴重泉。
群公·其四
作者：黄遵宪
朝代：清

途穷日暮更何求，白首同拚一死休。衔刃尚希忠烈传，盖棺免索太师头。彗星扫地应除旧，祸水滔天幸绝流。九庙有灵先诏在，朝衣趋谒定应羞。
聂将军歌
作者：黄遵宪
朝代：清

聂将军，名高天下闻。虬髯虎眉面色赭，河朔将帅无人不爱君。燕南忽报妖民起，白昼横刀走都市。欲杀一龙二虎三百羊，是何鼠子乃敢尔？将军令解大小团，公然张拳出相抵。空拳冒刃口喃喃，炮声一到骈头死。忽来总督文，戒汝贪功勋。复传亲王令，责汝何暴横。明晨太后诏，不许无理闹。夕得相公书，问讯事何如？皆言此团忠义民，志灭番鬼扶清人。复言神拳斫不死，自天下降天之神。国人争道天魔舞，将军墨墨泪如雨。呼天欲诉天不闻，此身未知死谁手，又复死何所？大沽昨报炮台失，诏令前军作前敌。不闻他军来，但见聂字军旗入复出。雷声肱肱起，起处无处觅。一炮空中来，敌人对案不能食。一炮足底轰，敌人绕床不得息。朝飞弹雨红，暮卷枪云黑。百马横冲刀雪色，周旋进退来来击。黄龙旗下有此军，西人东人惊动色。敌军方诧督战谁，中旨翻疑战不力。此时众团民，方与将军雠。阿师黄马褂，车前鸣八驺。大兄翠雀翎，衣冠如沐猴。亦有红灯照，巾帼赢兜鍪。昨日拜赐金，满车高瓯窭。京中大官来，神前同叩头。懿旨五六行，许我为同仇。奖我兴甲兵，勉我修戈矛。将军顾轻我，将军知此不？军中流言各哗噪，作官不如作贼好。诸将窃语心胆寒，从贼容易从军难。人人趋叩将军辕，不愿操兵愿打拳。将军气涌遍传檄，从此杀敌先杀贼。将军日午罢战归，红尘一骑乘风驰。跪称将军出战时，闯门众多偻罗儿。排墙击案拖旌旗，嘈嘈杂杂纷指挥。将军之母将军妻，芒笼绳缚兼鞭笞。驱迫泥行如犬鸡，此时生死未可知。恐遭毒手不可迟，将军将军宜急追。将军追贼正驰电，道旁一军路横贯。齐声大呼聂军反，火光已射将军面。将军左足方中箭，将军右臂几化弹。是兵是贼纷莫辨，黄尘滚滚酣野战。将军麾军方寸乱，将军部曲已云散。将军仰天泣数行，众狂仇我谓我狂。十年训练求自强，连珠之炮后门枪。秃襟小袖氆氇装，藩身汉心庸何伤。执此诬我谗口张，通天之罪死难偿，我何面目对我皇？外有虎豹内豺狼，謷謷犬吠牙强梁，一身众敌何可当？今日除死无可望，非战之罪乃天亡。天苍苍，野茫茫，八里台，作战场。赤日行空飞沙黄，今日被发归大荒。左右搀扶出里疮，一弹掠肩血滂滂。一弹洞胸胸流肠，将军危坐死不僵。白衣素冠黑裲裆，几人泣送将军丧，从此津城无人防。将军母，年八十，白发萧骚何处泣？将军妻，是封君，其存其殁家莫闻。麻衣草屦色憔悴，路人道是将军子。欲将马革裹父尸，万骨如山堆战垒。
腊月二十四日诏立皇嗣感赋
作者：黄遵宪
朝代：清

汉家累叶子孙千，朱果祥占瓜瓞绵。十世忽遭阳九厄，再传失纪仲壬年。《千秋金舰》惩储贰，九降纶音慎择贤。今日小宗承大统，典书岂忘帝尧篇。先皇遗恨鼎湖弓，世及家传总大公。谁误礼经争继统，妄拚尸谏效孤忠。弟兄共托施生茑，男子偏迟吉梦熊。片纸病中哀痛诏，前星翘首又移宫。齐东野语仅荒唐，读诏人人泣数行。怪事闻呼奈何帝，佹诗敢唱厉怜王。袖中禅代谁经见？管外窥天妄测量。钩尽甘陵南北部，庶人横议亦刊章。家居撞坏虑纤儿，天下膏粱百不知。朝贵预尊天子父，王骄甘作贼人魁。亢龙守蛰存身日，瘈狗相牙掷骨时。玉匣缄名黄带盛，承平重忆说雍、熙。
腊月二十四日诏立皇嗣感赋·其一
作者：黄遵宪
朝代：清

汉家累叶子孙千，朱果祥占瓜瓞绵。十世忽遭阳九厄，再传失纪仲壬年。《千秋金舰》惩储贰，九降纶音慎择贤。今日小宗承大统，典书岂忘帝尧篇。
腊月二十四日诏立皇嗣感赋·其三
作者：黄遵宪
朝代：清

齐东野语仅荒唐，读诏人人泣数行。怪事闻呼奈何帝，佹诗敢唱厉怜王。袖中禅代谁经见？管外窥天妄测量。钩尽甘陵南北部，庶人横议亦刊章。
腊月二十四日诏立皇嗣感赋·其二
作者：黄遵宪
朝代：清

先皇遗恨鼎湖弓，世及家传总大公。谁误礼经争继统，妄拚尸谏效孤忠。弟兄共托施生茑，男子偏迟吉梦熊。片纸病中哀痛诏，前星翘首又移宫。
腊月二十四日诏立皇嗣感赋·其四
作者：黄遵宪
朝代：清

家居撞坏虑纤儿，天下膏粱百不知。朝贵预尊天子父，王骄甘作贼人魁。亢龙守蛰存身日，瘈狗相牙掷骨时。玉匣缄名黄带盛，承平重忆说雍、熙。
自香港登舟感怀
作者：黄遵宪
朝代：清

又指天河问析津，东西南北转蓬身。行行遂越三万里，碌碌仍随十九人。久客暂归增别苦，同舟虽敌亦情亲。龙旗猎猎张旃去，徒倚阑干独怆神。
舟中骤雨
作者：黄遵宪
朝代：清

极天唯海水，水际忽云横。云气随风走，风声挟雨行。鹏垂天欲堕，龙吼海齐鸣。忽出风围外，沧波万里平。
舟泊波塞是夕大雨盖六月不雨矣
作者：黄遵宪
朝代：清

流沙亘千里，绝塞比龙堆。飞准盘云去，明驼载水来。破荒三尺雨，出地一声雷。溽暑都销尽，当风殊快哉！
苏彝士河
作者：黄遵宪
朝代：清

龙门竟比禹功高，亘古流沙变海潮。万国争推东道主，一河横跨两洲遥。破空椎凿地能缩，衔尾舟行天不骄。他日南溟疏辟后，大鹏击水足扶摇。
西乡星歌
作者：黄遵宪
朝代：清

人不能容此嵚崎磊落之身，天尚与之发扬蹈厉之精神。除旧布新识君意，烂烂一星光射人。人人惊呼伯有至，昨为天盗今为厉。海上才停妖鸟鸣，天边尚露神龙尾。神龙本自西海来，蹈海不死招魂回。当时帝星拥虚位，披发上诉九天阊阖呼不开。尊王攘夷平生志，联翩三杰同时起。锦旗遥指东八州，手缚名王献天子。河鼓一将监众军，中宫匡卫罗藩臣。此时赤手同捧日，上有一人戴旒冕，是为日神之子天帝孙。下有八十三州地，满城旭彩辉红轮。乾坤整顿兵气息，光华复旦歌维新。无端忽唱征韩议，汝辈媕阿难计事。参商水火不相能，拂衣大笑吾归矣。归来落拓不得志，牵狗都门日游戏。鼻端出火耳后风，指天画地时聚议。夜半拊床欲为帝，奋梃大呼投袂起。将军要问政府罪，胡驱吾辈置死地？三千万众我同胞，忍令绞血输血税。死于饥寒死于苛政死于暴客等一死，徒死何如举大计。一时啸聚八千人，各负长刀短铳至。赤囊传警举国惊，守险力扼熊本城。雷池一步不得过，天纲所际难逃生。十二万军同日死，呜呼大星遂陨地！将军之头走千里，将军之身分五体。聚骨成山血作川，噫气为风泪如雨。此外喑呜叱咤之声势，化为妖云为沴气。骑箕一星复归来，狼角光芒耀天际。吁嗟乎，丈夫不能留芳千百世，尚能贻臭亿万载。生非柱国死非阎罗王，犹欲齰血书经化作魔王扰世界。英雄万事期一快，不复区区计成败。长星劝汝酒一杯，一世之雄旷世才。
读七月二十五日行在所发罪己诏书泣赋
作者：黄遵宪
朝代：清

读诏人人泣数行，脍躬不德股肱良。三年久已祈群望，此罪明知在万方。表里山河故无害，转旋日月定重光。婆娑风尾亲批诺，遥想天颜惨不扬。
谕剿义和团感赋
作者：黄遵宪
朝代：清

是民是贼论纷歧，铸鼎图奸始共知。黄带亦编流寇传，绣衣重睹汉官仪。自天下降愚黔首，为帝驱除比赤眉。伏剑直臣犹未瞑，料应喜见中兴时。
赠梁任父同年
作者：黄遵宪
朝代：清

列国纵横六七帝，斯文兴废五千年。黄人捧日撑空起，要放光明照大千。祛卢左字力横驰，台阁官书贴括诗。守此行锥三寸管，丝柔绵薄谅难支。白马东来更达摩，青牛西去越流沙。君看浮海乘槎语，倘有同文到一家？寸寸河山寸寸金，？离分裂力谁任。杜鹃再拜尤天泪，精卫无穷填海心。又天可汗又天朝，四表光辉颂帝尧。今古方圆等颅趾，如何下首让天骄。青者皇穹黑劫灰，上尤天坠下山隤。三千六百钓鳌客，先看任公出手来。
赠梁任父同年
作者：黄遵宪
朝代：清
体裁：诗

寸寸河山寸寸金，侉离分裂力谁任。
杜鹃再拜忧天泪，精卫无穷填海心。
赠梁任父同年·其一
作者：黄遵宪
朝代：清

列国纵横六七帝，斯文兴废五千年。黄人捧日撑空起，要放光明照大千。
赠梁任父同年·其三
作者：黄遵宪
朝代：清

白马东来更达摩，青牛西去越流沙。君看浮海乘槎语，倘有同文到一家？
赠梁任父同年·其二
作者：黄遵宪
朝代：清

祛卢左字力横驰，台阁官书贴括诗。守此行锥三寸管，丝柔绵薄谅难支。
赠梁任父同年·其五
作者：黄遵宪
朝代：清

又天可汗又天朝，四表光辉颂帝尧。今古方圆等颅趾，如何下首让天骄。
赠梁任父同年·其六
作者：黄遵宪
朝代：清

青者皇穹黑劫灰，上尤天坠下山隤。三千六百钓鳌客，先看任公出手来。
赠梁任父同年·其四
作者：黄遵宪
朝代：清

寸寸河山寸寸金，？离分裂力谁任。杜鹃再拜尤天泪，精卫无穷填海心。
赠梁任父同年·其四
作者：黄遵宪
朝代：清
体裁：七言绝句

寸寸河山寸寸金，𠇗离分裂力谁任。杜鹃再拜尤天泪，精卫无穷填海心。
赠梁任父母同年题梁任父同年
作者：黄遵宪
朝代：清

寸寸山河寸寸金，侉离分裂力谁任。杜鹃再拜忧天泪，精卫无穷填海心。
赤穗四十七义士歌
作者：黄遵宪
朝代：清

四十七士人同仇。四十七士心同谋。一盘中供仇人头。哀哀燕雀鸣啁啾。泥首泣诉围松楸。臣等无状恐为当世羞。君虽有臣不能为君持干掫。君实有弟不获传国如金瓯。君亦有国民，不敢兴师修戈矛。犹复腼颜视息日日偷。臣等非敢国法雠。伏念国亡君死实惟仇人由。当时天使来，奉命同会酬。环门观礼千人稠。彼名高家实下流。骂我衣冠如沐猴。笑我朝会啼秃鹙。我君怒如鲠在喉。拔剑一发不复收。乌知仇人不死翻贻家国忧。臣等闻变行叹复坐愁。或言死拒或言死请无能连一筹。同官臭味殊薰莸。一国蒙戎如狐裘。最后决意报雠同力戮，洒血书誓无悔尤。四十七士相绸缪。蹈间伺隙忽然岁一周。昨夜四更月黑至鸺鹠。众皆衷甲撑铁兜。长梯大椎兼利鍭。或逾高墉或逾沟。开门先刃铃下驺。大呼转斗如貔貅。彼仇人者巧藏驱，如椽银烛遍宅搜。神恫鬼怒人焉瘦，闯然首出霜锋抽。彼盘之中血髑髅。先公犹识伧父面目不？此一匕首先公所赐绕指柔。请公含笑试吴钩。忽复赍齐恨埋九幽。臣等事毕无所求。愿从先君地下游。国家明刑有皋繇。定知四十七士同作槛车囚。不愿四十七士戴头如赘疣。唯愿四十七士骈死同首丘。将军有令付管勾。纲舆分置四诸侯。明年赐剑如杜邮。四十七士性命同日休。一时惊叹争歌讴。观者拜者吊者贺者万花绕冢每日香烟浮。一裙一屐一甲一胄一刀一矛一杖一笠一歌一画手泽珍宝如天球。自从天孙开国首重天琼矛和魂一传千千秋。况复五百年来武门尚武国多贲育俦。到今亦穗义士某某某某四十七人一一名字留。内足光辉大八州。外亦声明五大州。
车驾驻开封府
作者：黄遵宪
朝代：清

竿摩辙乱逼西迁，琐尾流离倏一年。奉母蒙尘犹在郑，迎王望雨待归燕。诸侯香草方毡幕，西母蟠桃又绮筵。举首长安知日近，肯留河上再迁延。
过安南西贡有感
作者：黄遵宪
朝代：清

沧海归来伏著书，平生豪气未全除。仰看跕跕飞鸢堕，转亿乡人下泽车。高下连云拥百城，一江直溯到昆明。可怜百万提封地，不敌弹丸一炮声。神功远拓东西极，圣武张皇六十年。不信王师倒戈退，翻将化外弃南天。九真象郡吾南土，秦汉以前既版图。一自三杨倡议后，珠崖永弃不还珠。班超投笔气如山，万里封侯出玉关。今岂无人探虎穴，宝刀难染血痕殷。
过安南西贡有感·其一
作者：黄遵宪
朝代：清

沧海归来伏著书，平生豪气未全除。仰看跕跕飞鸢堕，转亿乡人下泽车。
过安南西贡有感·其三
作者：黄遵宪
朝代：清

神功远拓东西极，圣武张皇六十年。不信王师倒戈退，翻将化外弃南天。
过安南西贡有感·其二
作者：黄遵宪
朝代：清

高下连云拥百城，一江直溯到昆明。可怜百万提封地，不敌弹丸一炮声。
过安南西贡有感·其五
作者：黄遵宪
朝代：清

班超投笔气如山，万里封侯出玉关。今岂无人探虎穴，宝刀难染血痕殷。
过安南西贡有感·其四
作者：黄遵宪
朝代：清

九真象郡吾南土，秦汉以前既版图。一自三杨倡议后，珠崖永弃不还珠。
近世爱国志士歌
作者：黄遵宪
朝代：清

今日共尊王，九原君知否？化鹤倘将来，摩挲柳庄柳。草莽臣正之，望阙辄哭谒。眼枯泪未枯，中有杜鹃血。怒鞭尊氏像，泣述《山陵志》。可怜默默齐，犹复《不恤纬》。拍枕海潮来，勿再闭关眠。日本桥头水，直接龙动天。文章亦小技，能动处士议。武门两石弓，不若一丁字。锁港百不知，惟梦君先觉。到今鴂舌声，遍地设音学。只一衣带水，便隔十重雾。能知四国为，独君识时务。丈夫四方志，胡乃死槛车？倘遂七生愿，祝君生支那。宁死不帝秦，意蹈东海死。当时互抱人，今亦骑箕尾。手写御屏风，美哉犹有憾。君看红旗扬，神风扫夷舰。鸡鸣晓渡关，鸟楼夜系狱。长歌招和魂，一歌一声哭。宗五汝宗五，呼天诉民苦。恨不漆头颅，留看民歌舞。
近世爱国志士歌·其一
作者：黄遵宪
朝代：清

今日共尊王，九原君知否？化鹤倘将来，摩挲柳庄柳。
近世爱国志士歌·其七
作者：黄遵宪
朝代：清

只一衣带水，便隔十重雾。能知四国为，独君识时务。
近世爱国志士歌·其三
作者：黄遵宪
朝代：清

怒鞭尊氏像，泣述《山陵志》。可怜默默齐，犹复《不恤纬》。
近世爱国志士歌·其九
作者：黄遵宪
朝代：清

宁死不帝秦，意蹈东海死。当时互抱人，今亦骑箕尾。
近世爱国志士歌·其二
作者：黄遵宪
朝代：清

草莽臣正之，望阙辄哭谒。眼枯泪未枯，中有杜鹃血。
近世爱国志士歌·其五
作者：黄遵宪
朝代：清

文章亦小技，能动处士议。武门两石弓，不若一丁字。
近世爱国志士歌·其八
作者：黄遵宪
朝代：清

丈夫四方志，胡乃死槛车？倘遂七生愿，祝君生支那。
近世爱国志士歌·其六
作者：黄遵宪
朝代：清

锁港百不知，惟梦君先觉。到今鴂舌声，遍地设音学。
近世爱国志士歌·其十
作者：黄遵宪
朝代：清

手写御屏风，美哉犹有憾。君看红旗扬，神风扫夷舰。
近世爱国志士歌·其十一
作者：黄遵宪
朝代：清

鸡鸣晓渡关，鸟楼夜系狱。长歌招和魂，一歌一声哭。
近世爱国志士歌·其十二
作者：黄遵宪
朝代：清

宗五汝宗五，呼天诉民苦。恨不漆头颅，留看民歌舞。
近世爱国志士歌·其四
作者：黄遵宪
朝代：清

拍枕海潮来，勿再闭关眠。日本桥头水，直接龙动天。
远归
作者：黄遵宪
朝代：清

人人相见各开颜，载得春风入玉关。邻里关心问筐箧，儿童拍手唱刀环。且图傍岸牵舟住，竞说乘槎犯斗还。海外名山都看遍，杖藜还看故乡山。
述怀再呈霭人樵野丈
作者：黄遵宪
朝代：清

呜呼制艺兴，今盖六百年。宋、元始萌蘖，明制皇朝沿。十八房一行，群蚁趋附膻。诸书束高阁，所习唯兔园。古今昏不知，各各张空拳。士天一息气，奄奄殊可怜。黼黻承平时，无贤幸无奸。小丑一窃发，外患粉钩连。但辨口击贼，天下同拘挛。祖宗养士恩，几费大官钱。徒积汗牛文，焉用扶危颠？到此法不变，终难兴英贤。中兴名世者，岂不出其间。汉家耀武功，累叶在西北。车书四万里，候尉三重译。物腐虫蠢生，月盈詹诸蚀。鼠盗忽窃发，犬戎敢相逼。惜哉臣年少，不及出报国。中兴六月师，群阴归殄灭。臣虎臣方叔，持节布威德。如何他人睡，犹鼾卧榻侧？白气十丈长，狼星影未匿。群狐舞天山，尊者阿古柏。公与秦、晋盟，隐若树一敌。王师昨出关，军容黑如墨。狺狺桀犬吠，尚迟有苗格。东南鬼侯来，昼伏夜伺隙。含沙射人影，鬼蜮不可测。虎威狐辄假，鸱视鼠每吓。今年问周鼎，明年索赵璧。恫疑与虚喝，悉索无不力。荡荡王道平，如行入荆棘。普天同王臣，咸愿修矛戟。荷戈当一兵，吾亦从杀贼。两汉举贤良，六朝贵门第。设科不分目，我清重进士。孔、孟生今日，必就有司试。岂能无斧柯，皇皇行仁义。宪也少年时，谓芥拾青紫。五岳填心胸，往往矜爪嘴。三战复三北，马齿加长矣！破剑短后衣，年年来侮耻。下争鸡鹜食，担囊走千里。时时发狂疾，痛洒忧天泪。群书杂然陈，所志非所事。枘凿殊方圆，如何可尝试？今上元二年，诏书下黄纸。帝曰尔诸生，尔其应大比。纷纷白袍集，臣亦出载贽。既不莘野耕，又难漆雕仕。龙门虽则高，舍此何位置。抡才国所重，得第亲亦喜。绕床夜起舞，何以为臣子？
述怀再呈霭人樵野丈·其一
作者：黄遵宪
朝代：清

呜呼制艺兴，今盖六百年。宋、元始萌蘖，明制皇朝沿。十八房一行，群蚁趋附膻。诸书束高阁，所习唯兔园。古今昏不知，各各张空拳。士天一息气，奄奄殊可怜。黼黻承平时，无贤幸无奸。小丑一窃发，外患粉钩连。但辨口击贼，天下同拘挛。祖宗养士恩，几费大官钱。徒积汗牛文，焉用扶危颠？到此法不变，终难兴英贤。中兴名世者，岂不出其间。
述怀再呈霭人樵野丈·其三
作者：黄遵宪
朝代：清

两汉举贤良，六朝贵门第。设科不分目，我清重进士。孔、孟生今日，必就有司试。岂能无斧柯，皇皇行仁义。宪也少年时，谓芥拾青紫。五岳填心胸，往往矜爪嘴。三战复三北，马齿加长矣！破剑短后衣，年年来侮耻。下争鸡鹜食，担囊走千里。时时发狂疾，痛洒忧天泪。群书杂然陈，所志非所事。枘凿殊方圆，如何可尝试？今上元二年，诏书下黄纸。帝曰尔诸生，尔其应大比。纷纷白袍集，臣亦出载贽。既不莘野耕，又难漆雕仕。龙门虽则高，舍此何位置。抡才国所重，得第亲亦喜。绕床夜起舞，何以为臣子？
述怀再呈霭人樵野丈·其二
作者：黄遵宪
朝代：清

汉家耀武功，累叶在西北。车书四万里，候尉三重译。物腐虫蠢生，月盈詹诸蚀。鼠盗忽窃发，犬戎敢相逼。惜哉臣年少，不及出报国。中兴六月师，群阴归殄灭。臣虎臣方叔，持节布威德。如何他人睡，犹鼾卧榻侧？白气十丈长，狼星影未匿。群狐舞天山，尊者阿古柏。公与秦、晋盟，隐若树一敌。王师昨出关，军容黑如墨。狺狺桀犬吠，尚迟有苗格。东南鬼侯来，昼伏夜伺隙。含沙射人影，鬼蜮不可测。虎威狐辄假，鸱视鼠每吓。今年问周鼎，明年索赵璧。恫疑与虚喝，悉索无不力。荡荡王道平，如行入荆棘。普天同王臣，咸愿修矛戟。荷戈当一兵，吾亦从杀贼。
述闻
作者：黄遵宪
朝代：清

太阿倒授又移权，便到玄黄血战年。狂喝枭卢天一笑，怒诃狗脚帝三拳。垂虹上贯重轮日，泻海横分九点烟。毕竟图王图作贼，无端殿下比雷癫。皇京一片变烟埃，二百年来第一回。荆棘铜驼心上泪，觚棱金爵劫余灰。螟蛉果蠃终谁抚，猿鹤沙虫总可哀。只望木兰仍出狩。銮舆无恙贼中来。说有苍天不死方，盗泉一饮众皆狂。人言细柳都儿戏，我欲传芭哭国殇。鬼吏三官明作贼，神兵六甲解擒王。古今多少昏荒事，并付盲翁负鼓场。一拳打碎旧山河，两手公然斗柄挼。鸲鹆往来谣语恸，鱼龙曼衍戏场多。火焚袄庙连烽燧，辙涸羁臣乞海波。至竟辽东多浪死，尚夸十万剑横磨。拨帜先登径上台，炮声震地忽轰雷。一齐扰扰嗟鱼烂，万目眈眈看虎来。铁铸六州成大错，衣香七市付沈灰。联盟守约连名奏，赖有维持半壁才。禹迹芒芒画九州，到今沧海竟横流。合纵敢拒三天下，雪耻将寻九世雠。事势可如骑虎背，功名偏赏烂羊头。是谁画诺谁传诏？一纸明贻万国羞。忽洒龙漦翳太阴，臣夭主窳到于今。风轮壤动天难补，磐石无人陆竟沈。揖盗开门终自误，虐臣衅鼓果何心。当时变政翻新案，早使尤臣泪满襟。飞角侵边局早输，国家虽缺尚金瓯。剪分鹑首天何醉？再拜鹃声帝独尤。藉寇终除钩党祸，函图看送罪臣头。祖功宗德王明圣，岂有乾坤一掷休。
述闻·其一
作者：黄遵宪
朝代：清

太阿倒授又移权，便到玄黄血战年。狂喝枭卢天一笑，怒诃狗脚帝三拳。垂虹上贯重轮日，泻海横分九点烟。毕竟图王图作贼，无端殿下比雷癫。
述闻·其七
作者：黄遵宪
朝代：清

忽洒龙漦翳太阴，臣夭主窳到于今。风轮壤动天难补，磐石无人陆竟沈。揖盗开门终自误，虐臣衅鼓果何心。当时变政翻新案，早使尤臣泪满襟。
述闻·其三
作者：黄遵宪
朝代：清

说有苍天不死方，盗泉一饮众皆狂。人言细柳都儿戏，我欲传芭哭国殇。鬼吏三官明作贼，神兵六甲解擒王。古今多少昏荒事，并付盲翁负鼓场。
述闻·其二
作者：黄遵宪
朝代：清

皇京一片变烟埃，二百年来第一回。荆棘铜驼心上泪，觚棱金爵劫余灰。螟蛉果蠃终谁抚，猿鹤沙虫总可哀。只望木兰仍出狩。銮舆无恙贼中来。
述闻·其五
作者：黄遵宪
朝代：清

拨帜先登径上台，炮声震地忽轰雷。一齐扰扰嗟鱼烂，万目眈眈看虎来。铁铸六州成大错，衣香七市付沈灰。联盟守约连名奏，赖有维持半壁才。
述闻·其八
作者：黄遵宪
朝代：清

飞角侵边局早输，国家虽缺尚金瓯。剪分鹑首天何醉？再拜鹃声帝独尤。藉寇终除钩党祸，函图看送罪臣头。祖功宗德王明圣，岂有乾坤一掷休。
述闻·其六
作者：黄遵宪
朝代：清

禹迹芒芒画九州，到今沧海竟横流。合纵敢拒三天下，雪耻将寻九世雠。事势可如骑虎背，功名偏赏烂羊头。是谁画诺谁传诏？一纸明贻万国羞。
述闻·其四
作者：黄遵宪
朝代：清

一拳打碎旧山河，两手公然斗柄挼。鸲鹆往来谣语恸，鱼龙曼衍戏场多。火焚袄庙连烽燧，辙涸羁臣乞海波。至竟辽东多浪死，尚夸十万剑横磨。
送女弟
作者：黄遵宪
朝代：清

阿爷有书来，言颇倾家赀。箱奁四五事，莫嫌嫁衣希。阿母开箧看，未看先长欷。吾家本富饶，频岁遭乱离。累叶积珠翠，历劫无一遗。旧时典衣库，烂漫堆人衣。今日将衣质，库主知是谁？扫叶添作薪，烹谷持作糜。尺布尚可缝，亲手自维持。行行手中线，离离五色丝。一丝一泪痕，线短力既疲。即此区区物，艰难汝所知。所重功德言，上报慈母慈。中原有旧族，迁徒名客人。过江入八闽，展转来海滨。俭啬唐魏风，盖犹三代民。就中妇女劳，尤见风俗纯。鸡鸣起汲水，日落犹负薪。盛妆始脂粉，常饰惟綦巾。汝我张黄家，颇亦家不贫。上溯及太母，劬劳无不亲。客民例操作，女子多苦辛。送汝转念汝，恨不男儿身。阿母性慈爱，爱汝如珍珠。一日三摩挲，未尝离须臾。今日送汝去，执手劳踟蹰。汝姑哀寡鹄，哀肠多郁纡。弟妹尚稚幼，呀呀求乳雏。太母持门户，人言胜丈夫。靡密计米盐，辛勤种瓜壶。一门多秀才，各自夸巾裾。粥粥扰群雌，申申詈女媭。汝须婉以顺，朝夕承欢娱。欢娱一以承，我心一以愉。待汝一月圆，归来话区区。
送女弟·其一
作者：黄遵宪
朝代：清

阿爷有书来，言颇倾家赀。箱奁四五事，莫嫌嫁衣希。阿母开箧看，未看先长欷。吾家本富饶，频岁遭乱离。累叶积珠翠，历劫无一遗。旧时典衣库，烂漫堆人衣。今日将衣质，库主知是谁？扫叶添作薪，烹谷持作糜。尺布尚可缝，亲手自维持。行行手中线，离离五色丝。一丝一泪痕，线短力既疲。即此区区物，艰难汝所知。所重功德言，上报慈母慈。
送女弟·其三
作者：黄遵宪
朝代：清

阿母性慈爱，爱汝如珍珠。一日三摩挲，未尝离须臾。今日送汝去，执手劳踟蹰。汝姑哀寡鹄，哀肠多郁纡。弟妹尚稚幼，呀呀求乳雏。太母持门户，人言胜丈夫。靡密计米盐，辛勤种瓜壶。一门多秀才，各自夸巾裾。粥粥扰群雌，申申詈女媭。汝须婉以顺，朝夕承欢娱。欢娱一以承，我心一以愉。待汝一月圆，归来话区区。
送女弟·其二
作者：黄遵宪
朝代：清

中原有旧族，迁徒名客人。过江入八闽，展转来海滨。俭啬唐魏风，盖犹三代民。就中妇女劳，尤见风俗纯。鸡鸣起汲水，日落犹负薪。盛妆始脂粉，常饰惟綦巾。汝我张黄家，颇亦家不贫。上溯及太母，劬劳无不亲。客民例操作，女子多苦辛。送汝转念汝，恨不男儿身。
送承伯纯厚吏部东归
作者：黄遵宪
朝代：清

他日是非谁管得，当前聚散亦飘蓬。茫茫海水摇天缘，说到归心谅总同。
送秋月古香种树归隐日向故封即用其留别诗韵
作者：黄遵宪
朝代：清

昨日公侯今老农，飘然挂冠归旧封。忙时蜡屐闲扶筇，空山猿鹤长相从。觚棱帝阙春梦浓，醒来忽隔天九重。天风吹袂云荡胸，云胡不乐心溶溶。人生一别难相逢，落月屋梁思子容。他时子倘思吾侬，鸡鸣西望罗浮峰。
送肉户玑公使之燕京
作者：黄遵宪
朝代：清

《海外大荒经》，既称带方东。是有君子国，挂剑知儒风。唐宋时遣使，车书万里同。缁流唱金经，武士横雕弓。内国既多事，外使不复通。迩者海禁开，乘时多英雄。捧盘从载书，隔海飞艨艟。益知唇齿交，道谊在和衷。子今持使节，累叶家声隆。博学等黄备，抱德追菅公。冠垂华蘤枝，手撚梅花红。同行二三子，亦如贵珠鬃。子能弥阙失，竹帛铭汝功。今日送子去，东西倏转蓬。扶桑遥回顾，旭影多朦胧。仰瞻阙庭高，我心亦忡忡。
逐客篇
作者：黄遵宪
朝代：清

呜呼民何辜，值此国运剥！轩顼五千年，到今国极弱。鬼蜮实难测，魑魅乃不若。岂谓人非人，竟作异类虐。茫茫六合内，何处足可托？华人渡海初，无异凿空凿。团焦始蜗庐，周防渐虎落。蓝缕启山林，丘墟变城郭。金山蟹堁高，伸手左右攫。欢呼满载归，群夸国极乐。招邀尽室行，后脚踵前脚。短衣结椎髻，担簦蹑草屩。酒人率庖人，执针偕执斫。抵掌齐入秦，诸毛纷绕涿。后有红巾贼，刊章指名捉。逋逃萃渊薮，趋如蛇赴壑。同室戈娄操，入市刃相斮。助以国纲宽，日长土风恶。渐渐生妒争，时时纵谣诼。谓彼外来丐，只图饱囊橐。地皮足一踏，有金尽跳跃。腰缠得万贯，便骑归去鹤。谁肯解发辫，为我供客作？或言彼无赖，初来尽袒膊。喜如虫扑缘，怒则兽噬搏。野蛮性嗜杀，无端血染锷。些地非恶溪，岂容食人鳄。又言诸娄罗，生性极龌龊。居同狗国秽，食等豕牢薄。所需日百钱，大觳难此较。任彼贱值佣，我辈坐脧削。眼见手足伤，谁能忍毒蠚？千口音譊譊，万目瞪灼灼。联名十上书，上请王斟酌。骤下逐客令，此事恐倍约。万国互通商，将以何辞却？姑遣三人行，藉免众口铄。掷枭倘成卢，聊一试蒲■。谁知糊涂相，公然闭眼诺。噫嘻六州铁，谁实铸大错？从此悬厉禁，多方设扃钥。丸泥便封关，重门复击柝。去者鹊绕树，居者燕巢幕。关讥到进客，郊移及游学。国典与邻交，一切束高阁。东望海漫漫，绝远逾大漠。舟人呼卬须，津吏唱公莫。不持入关繻，一来便受缚。但是黄面人，无罪亦篣掠。慨想华盛顿，颇具霸王略。檄告美利坚，广土在西漠。九夷及八蛮，一任通邛笮。黄白红黑种，一律等土著。逮今不百年，食言曾不怍。吁嗟五大洲，种族粉各各。攘外斥夷戎，交恶詈岛索。今非大同世，祇挟智勇角。芒砀红番地，知汝重开拓。飞鹰倚天立，半球悉在握。华人虽后至，岂不容一勺。有国不养民，譬为丛驱爵。四裔投不受，流散更安着？天地忽局蹐，人鬼共咀嚼。皇华与大汉，第供异族谑。不如黑奴蠢，随处安浑噩。堂堂龙节来，叩关亦足躩。倒顷四海水，此耻难洗濯。他邦互效尤，无地容飘泊。远步想章亥，近功陋卫霍。芒芒问禹迹，何时版图廓？
遣闷
作者：黄遵宪
朝代：清

花开花落掩关卧，负汝春光奈汝何！天下事原如意少，眼中人渐后生多。声声暮雨萧萧曲，去去流光踏踏歌。今日今时有今我，茶烟禅榻病维摩。
郁郁
作者：黄遵宪
朝代：清

郁郁久居此，依依长傍人。梨花今夜雨，燕子隔年春。门掩官何冷，灯孤仆亦亲。车声震墙外，滚滚尽红尘。
酬刘子岩同年瑛
作者：黄遵宪
朝代：清

铁汉楼高天四垂，岭云愁护党人碑。看花每溅啼鹃泪，绕树难安飞鸟枝。何地可名清净土？思君忽到太平时。一家乐寿兼文福，呼聿吟书买写诗。
酬曾重伯编修
作者：黄遵宪
朝代：清

废君一月官书力，读我连篇新派诗。风雅不亡由善作，光丰之后益矜奇。文章巨蟹横行日，世变群龙见首时。手撷芙蓉策虯驷，出门惘惘更寻谁？
酬曾重伯编修
作者：黄遵宪
朝代：清

诗笔韩黄万丈光，湘乡相国故堂堂。谁知东鲁传家学，竟异南丰一瓣香。上接孟荀驺论纵，旁通《骚》赋楚歌狂。沣兰沅芷无穷竟，况复哀时重自伤。废君一月官书力，读我连篇新派诗。《风》《雅》不亡由善作，光丰之后益矜奇。文章巨蟹横行日，世变群龙见首时。手撷芙蓉策虬驷，出门惘惘更寻谁？
酬曾重伯编修·其一
作者：黄遵宪
朝代：清

诗笔韩黄万丈光，湘乡相国故堂堂。谁知东鲁传家学，竟异南丰一瓣香。上接孟荀驺论纵，旁通《骚》赋楚歌狂。沣兰沅芷无穷竟，况复哀时重自伤。
酬曾重伯编修·其二
作者：黄遵宪
朝代：清

废君一月官书力，读我连篇新派诗。《风》《雅》不亡由善作，光丰之后益矜奇。文章巨蟹横行日，世变群龙见首时。手撷芙蓉策虬驷，出门惘惘更寻谁？
重九日雨独游醉中作
作者：黄遵宪
朝代：清

吹面风多冷意酣，潇潇寒雨滴重檐。宵来一醉长安市，竟夕相思大海南。遍插茱萸偏我少，无端萍梗为谁淹？故山岁岁登高去，蟹熟垆香酒压担。
重雾
作者：黄遵宪
朝代：清

碌碌成何事，有船吾欲东。百忧增况瘁，独坐屡书空。雾重城如漆，寒深火不红。昂头看黄鹄，高举挟天风。
铁汉楼歌
作者：黄遵宪
朝代：清

淫云漠漠山有无，登城四望遥踟蹰。颓垣败瓦不可踏，劫灰昏黑堆城隅。剜苔剔苏觅碑读，字缺半亦形模糊。公无遗像有精气，恍惚左右神风趋。忆公秉政宣仁日，自许稷契君唐虞。英名卓卓惊殿虎，辣手赫赫锄城狐。同文狱起事一变，先生遂尔南驰驱。洞庭寒夜走蛟蜃，潇湘清画啼猩鼯。臣心万折必东去，一生九死长征途。岂知章蔡恨未雪，谓臣虽死犹馀辜。如飞判使暗挟刃，来取逐客寒头颅。梅州太守亦义士，告语先生声呜呜。先生湛然色不变，崛强故态犹狂奴。有朋諈诿细料理，对客酣饮仍歌呼。呜呼先生真铁汉，品题不愧眉山苏。一楼高插北城角，中有七尺先生躯。铁石心肠永不变，腾腾剑气光湛卢。荔丹蕉黄并罗列，无有远迩群南膜。军书忽报寇氛炽，官民空巷争逃逋。先生独坐北楼北，双眼炯炯张虬须。跳梁小鼠敢肆恶，公然裂毁无完肤。迩来彫瘵渐苏息，无人收拾前规模。东坡已往仲谋死，起人忠义谁匡扶？金狄摩挲事如昨，铅水清泪流已枯。我来凭吊空恻怆，呀呀屋上啼寒乌。
锡兰岛卧佛
作者：黄遵宪
朝代：清

大风西北来，摇天海波黑。茫茫世界尘，点点国土墨。虽曰中国海，无从问禹迹。近溯唐南蛮，远逮汉西域。旧时《职贡图》，依稀犹可识。自明遣郑和，使节驰络绎。凡百马流种，各各设重译。金弃铸多罗，玉环献摩勒。每以佛光明，表颁帝威德。苏禄率群臣，渤泥挈尽室。阑斑被绣缦，扶服拜赤帟。是中蛮夷长，窃号公侯伯。比古小诸侯，尚足称蒲璧。其他鸟了部，争亦附商舶。有诏镇国山，碑立高百尺。以此明得意，此刻之罘石。及明中弃后，朝贡渐失职。岂知蕞尔国，既经三四摘。铁围薄福龙，大半供鸟食。我行过九真，其次泊息力。婆罗左右望，群岛比虮虱。咸归西道主，尽拔汉赤帜。日夕兴亡泪，多于海水滴。行行复行行，便到师子国。浩浩象口水，流到殑伽山。遥望窣堵波，相约僧跻攀。中有卧佛像，丈六金身坚。右叠重累足，左握光明拳。虽具坚牢相，软过兜罗绵。水田脱净衣，鬊云堆华鬘。大青发屈蠡，围金耳垂环。就中白毫光，普照世大千。八十种好相，一一功德圆。是谁摄巧匠，上登忉利天。刻此牛头檀，妙到秋毫颠。或言佛涅槃，娑罗双树间。此即茶维地，斯语原讹传。惟佛有神力，高踞两山巅。至今双足迹，尚隔十由延。或言古无人，只有龙鬼仙。其后买珠人，渐次成市廛。此亦妄造语，有如野狐禅。实别经行地，与佛大有缘。参天贝多树，由此枝叶繁。独怪如来身，不坐千叶莲。既付金缕衣，何不一启颜？岂真津梁疲，老矣倦欲眠。如何沈沈睡，竟过三千年？吁嗟佛灭度，世界眼尽灭。最先王舍城，大辟禅师窟。迦叶与阿难，结集佛所说。尔来一百年，复见大会设。恒河左右流，犍槌声不绝。其后阿育王，第一言佛法。能役万鬼神，日造八万塔。举国施与佛，金榜国门揭。九十六外道，群言罢一切。复遣诸弟子，分授十万偈。北有大月氏，先照佛国月。四开无遮会，各运广长舌。汉家通西域，声教远相接。金人一入梦，白马来负笈。绳行复沙度，来往踵相蹑。总持四千部，重译多于发。华言通梵语，众推秦罗什。后分律法论，宗派各流别。要之祛卢字，力大过仓颉。南有狮子王，凿字赤铜鍱。当时东西商，互通度人筏。但称佛弟子，能避鬼罗杀。遂使诸天经，满载商人箧。鸟喙䓉子洲，畏鬼性騃怯。一闻地狱说，心畏ㄦ摩杀。赖佛得庇护，无异栖影鸽。国主争布金，妃后亦托钵。尊佛过帝天，高供千白氎。乐奏梵音曲，讼听番僧决。向来文身人，大半著僧衲。达摩浮海来，一花开五叶。语言与文字，一喝付抹杀。十年勤面壁，一灯传立雪。直指本来心，大声用棒喝。非特道家流，附会入庄列。竟使宋诸儒，沿袭事剽窃。最奇宗喀巴，别得大解脱。不生不灭身，忽然佛复活。西天自在王，高踞黄金榻。千百毡裘长，膜拜伏上谒。西戎犬羊性，杀人日流血。喃喃诵经声，竟能消杀伐。藏卫各蕃部，无复事鞭挞。即今奔巴瓶，改法用金梜。论彼象教力，群胡犹震慑。综佛所照临，竟过九州阔。极南到朱波，穷北逾靺鞨。大东渡日本，天皇尽僧牒。此方护佛齿，彼土迎佛骨。何人得钵缘，某日是箭节。庄饰紫金阶，供食白银阙。倒海然脂油，震雷响金钹。香云幢幡云，九天九地彻。五百虎狮象，遍地迎菩萨。谓此功德盛，当历千万劫。有国赖庇护，金瓯永无缺。岂知西域买，手不持寸铁。举佛降生地，一旦尽劫夺。我闻舒五指，化作狮子雄。能令众醉象，败窜头笼东。何不敕兽王，俾当敌人冲？我闻觕大力，手张祖王弓。射过七铁猪，入地千万重。何不矢一发，再张力士锋。我闻四海水，悉纳毛孔中。蛟龙与鱼鳖，众生无不容。何不口一吸，令化诸毛虫？我闻大千界，一击成虚空。譬掷陶家轮，极远到无穷。何不气一喷，散为鞞蓝风？我闻三昧火，烧身光熊熊。千眼金刚杵，头出烟焰红。何不呼阿奴，一用天火攻。我闻安息香，力能敕毒龙。尾击须弥山，波涛声汹汹。何不呼小婢，悉遣河神从？我闻阿脩罗，横攻善见宫。流尽赤蚌血，藕丝遁无踪。何不取天仗，压制群魔凶？我闻毗琉璃，素守南天封。薜荔鸠槃茶，万鬼声喁喁。何不饬鬼兵，力助天王功？惟佛大法王，兼综诸神通。声闻诸弟子，递传术犹工。如何敛手退，一任敌横纵。竟使清净土，概变腥膻戎？五方万天祠，一齐鸣鼓钟。遥望西王母，虎齿发蓬蓬。合上皇帝号，万宝朝河宗。佛力遂扫地，感叹摧肝胸。佛不能庇国，岂不能庇教。奈何五印度，竟不闻佛号！古有《韦陀》画，云自梵天造。贵种婆罗门，挟此肆凌傲。凡夫钝根辈，分定莫能校。自佛倡平等，人各有业报。天堂与地狱，善恶人所召。卑贱众首陀，吹螺喜相告。亦有婆罗门，渐渐服教导。食屑鹁鸠行，夜行鸺鹠叫。涂灰身半裸，拜月脚左跷。各弃事天业，回向信三宝。大地阎浮提，慈云遍覆帱。何意梵志辈，势盛复鼓噪。灰死火复然，尾大力能掉。别创温都名，布以人皇诏。佛头横著粪，诃骂杂嘲诮。尽驱出家人，一一出边徼。外来波斯胡，更立祆神庙。千牛祭火光，万马拜日曜。嗣后摩诃末，采集各经要。一经衍圣传，一剑镇群暴。谓此哥罗尼，实以教忠孝。天使乘白马，口宣天所诰。从则升九天，否则杀左道。教主兼霸王，黄屋建左纛。继以蒙古主，挟势尤桀骜。以彼转轮王，力大谁敢较。迩来耶稣徒，遍传《新旧约》。载以通商舶，助以攻城炮。谓天只一尊，获罪无所祷。一切土木像，荒诞尽可笑。顶上舍利珠，拉杂付摧烧。竟使佛威德，灯灭树倾倒。摩耶抚钵哭，迦叶捧衣悼。像法二千年，今真末劫到。恶王魔波旬，更使众魔娆。天人八部众，谁不生悲恼？噫嗟五大洲，立教几教皇？惟佛能大仁，首先唱天堂。以我悲悯心，置人安乐乡。古分十等人，贵贱如画疆。惟佛具大勇，自弃铜轮王。众生例平等，一律无低昂。罪畏末日审，报冀后世偿。佛说有弥勒，福德莫可当。将来僧祇劫，普渡胥安康。此皆大德慧，倾海谁能量。古学水火风，今学声气光。辩才总无碍，博综无不详。独惜说慈悲，未免过主张。臂称穷鸽肉，身供饿虎粮。左手割利刃，右手涂檀香。冤亲悉平等，善恶心皆忘。愈慈愈忍辱，转令身羸尪。兽蹄交鸟迹，一听外物戕。人间多虎豹，天上无凤凰。虎豹富筋力，故能恣彊梁。凤凰太文彩，毛羽易摧伤。惟强乃秉权，强权如金刚。吁嗟古名国，兴废殊无常。罗马善法律，希腊工文章。开化首埃及，今亦归沦亡。念我亚细亚，大国居中央。尧舜四千年，圣贤代相望。大哉孔子道，上继皇哉唐。血气悉尊亲，声名被八荒。到今四夷侵，尽撤诸边防。天若祚中国，黄帝垂衣裳。浮海率三军，载书使四方。王灭镇象主，鬼族驯狼㬻。归化献赤土，颂德歌白狼。共尊天可汗，化外胥来航。远及牛贺洲，鞭之如群羊。海无烈风作，地降甘露祥。人人仰震旦，谁侮黄种黄？弱供万国役，治则天下强。明王久不作，四顾心茫芳。
锡兰岛卧佛·其一
作者：黄遵宪
朝代：清

大风西北来，摇天海波黑。茫茫世界尘，点点国土墨。虽曰中国海，无从问禹迹。近溯唐南蛮，远逮汉西域。旧时《职贡图》，依稀犹可识。自明遣郑和，使节驰络绎。凡百马流种，各各设重译。金弃铸多罗，玉环献摩勒。每以佛光明，表颁帝威德。苏禄率群臣，渤泥挈尽室。阑斑被绣缦，扶服拜赤帟。是中蛮夷长，窃号公侯伯。比古小诸侯，尚足称蒲璧。其他鸟了部，争亦附商舶。有诏镇国山，碑立高百尺。以此明得意，此刻之罘石。及明中弃后，朝贡渐失职。岂知蕞尔国，既经三四摘。铁围薄福龙，大半供鸟食。我行过九真，其次泊息力。婆罗左右望，群岛比虮虱。咸归西道主，尽拔汉赤帜。日夕兴亡泪，多于海水滴。行行复行行，便到师子国。
锡兰岛卧佛·其三
作者：黄遵宪
朝代：清

吁嗟佛灭度，世界眼尽灭。最先王舍城，大辟禅师窟。迦叶与阿难，结集佛所说。尔来一百年，复见大会设。恒河左右流，犍槌声不绝。其后阿育王，第一言佛法。能役万鬼神，日造八万塔。举国施与佛，金榜国门揭。九十六外道，群言罢一切。复遣诸弟子，分授十万偈。北有大月氏，先照佛国月。四开无遮会，各运广长舌。汉家通西域，声教远相接。金人一入梦，白马来负笈。绳行复沙度，来往踵相蹑。总持四千部，重译多于发。华言通梵语，众推秦罗什。后分律法论，宗派各流别。要之祛卢字，力大过仓颉。南有狮子王，凿字赤铜鍱。当时东西商，互通度人筏。但称佛弟子，能避鬼罗杀。遂使诸天经，满载商人箧。鸟喙䓉子洲，畏鬼性騃怯。一闻地狱说，心畏ㄦ摩杀。赖佛得庇护，无异栖影鸽。国主争布金，妃后亦托钵。尊佛过帝天，高供千白氎。乐奏梵音曲，讼听番僧决。向来文身人，大半著僧衲。达摩浮海来，一花开五叶。语言与文字，一喝付抹杀。十年勤面壁，一灯传立雪。直指本来心，大声用棒喝。非特道家流，附会入庄列。竟使宋诸儒，沿袭事剽窃。最奇宗喀巴，别得大解脱。不生不灭身，忽然佛复活。西天自在王，高踞黄金榻。千百毡裘长，膜拜伏上谒。西戎犬羊性，杀人日流血。喃喃诵经声，竟能消杀伐。藏卫各蕃部，无复事鞭挞。即今奔巴瓶，改法用金梜。论彼象教力，群胡犹震慑。综佛所照临，竟过九州阔。极南到朱波，穷北逾靺鞨。大东渡日本，天皇尽僧牒。此方护佛齿，彼土迎佛骨。何人得钵缘，某日是箭节。庄饰紫金阶，供食白银阙。倒海然脂油，震雷响金钹。香云幢幡云，九天九地彻。五百虎狮象，遍地迎菩萨。谓此功德盛，当历千万劫。有国赖庇护，金瓯永无缺。岂知西域买，手不持寸铁。举佛降生地，一旦尽劫夺。
锡兰岛卧佛·其二
作者：黄遵宪
朝代：清

浩浩象口水，流到殑伽山。遥望窣堵波，相约僧跻攀。中有卧佛像，丈六金身坚。右叠重累足，左握光明拳。虽具坚牢相，软过兜罗绵。水田脱净衣，鬊云堆华鬘。大青发屈蠡，围金耳垂环。就中白毫光，普照世大千。八十种好相，一一功德圆。是谁摄巧匠，上登忉利天。刻此牛头檀，妙到秋毫颠。或言佛涅槃，娑罗双树间。此即茶维地，斯语原讹传。惟佛有神力，高踞两山巅。至今双足迹，尚隔十由延。或言古无人，只有龙鬼仙。其后买珠人，渐次成市廛。此亦妄造语，有如野狐禅。实别经行地，与佛大有缘。参天贝多树，由此枝叶繁。独怪如来身，不坐千叶莲。既付金缕衣，何不一启颜？岂真津梁疲，老矣倦欲眠。如何沈沈睡，竟过三千年？
锡兰岛卧佛·其五
作者：黄遵宪
朝代：清

佛不能庇国，岂不能庇教。奈何五印度，竟不闻佛号！古有《韦陀》画，云自梵天造。贵种婆罗门，挟此肆凌傲。凡夫钝根辈，分定莫能校。自佛倡平等，人各有业报。天堂与地狱，善恶人所召。卑贱众首陀，吹螺喜相告。亦有婆罗门，渐渐服教导。食屑鹁鸠行，夜行鸺鹠叫。涂灰身半裸，拜月脚左跷。各弃事天业，回向信三宝。大地阎浮提，慈云遍覆帱。何意梵志辈，势盛复鼓噪。灰死火复然，尾大力能掉。别创温都名，布以人皇诏。佛头横著粪，诃骂杂嘲诮。尽驱出家人，一一出边徼。外来波斯胡，更立祆神庙。千牛祭火光，万马拜日曜。嗣后摩诃末，采集各经要。一经衍圣传，一剑镇群暴。谓此哥罗尼，实以教忠孝。天使乘白马，口宣天所诰。从则升九天，否则杀左道。教主兼霸王，黄屋建左纛。继以蒙古主，挟势尤桀骜。以彼转轮王，力大谁敢较。迩来耶稣徒，遍传《新旧约》。载以通商舶，助以攻城炮。谓天只一尊，获罪无所祷。一切土木像，荒诞尽可笑。顶上舍利珠，拉杂付摧烧。竟使佛威德，灯灭树倾倒。摩耶抚钵哭，迦叶捧衣悼。像法二千年，今真末劫到。恶王魔波旬，更使众魔娆。天人八部众，谁不生悲恼？
锡兰岛卧佛·其六
作者：黄遵宪
朝代：清

噫嗟五大洲，立教几教皇？惟佛能大仁，首先唱天堂。以我悲悯心，置人安乐乡。古分十等人，贵贱如画疆。惟佛具大勇，自弃铜轮王。众生例平等，一律无低昂。罪畏末日审，报冀后世偿。佛说有弥勒，福德莫可当。将来僧祇劫，普渡胥安康。此皆大德慧，倾海谁能量。古学水火风，今学声气光。辩才总无碍，博综无不详。独惜说慈悲，未免过主张。臂称穷鸽肉，身供饿虎粮。左手割利刃，右手涂檀香。冤亲悉平等，善恶心皆忘。愈慈愈忍辱，转令身羸尪。兽蹄交鸟迹，一听外物戕。人间多虎豹，天上无凤凰。虎豹富筋力，故能恣彊梁。凤凰太文彩，毛羽易摧伤。惟强乃秉权，强权如金刚。吁嗟古名国，兴废殊无常。罗马善法律，希腊工文章。开化首埃及，今亦归沦亡。念我亚细亚，大国居中央。尧舜四千年，圣贤代相望。大哉孔子道，上继皇哉唐。血气悉尊亲，声名被八荒。到今四夷侵，尽撤诸边防。天若祚中国，黄帝垂衣裳。浮海率三军，载书使四方。王灭镇象主，鬼族驯狼㬻。归化献赤土，颂德歌白狼。共尊天可汗，化外胥来航。远及牛贺洲，鞭之如群羊。海无烈风作，地降甘露祥。人人仰震旦，谁侮黄种黄？弱供万国役，治则天下强。明王久不作，四顾心茫芳。
锡兰岛卧佛·其四
作者：黄遵宪
朝代：清

我闻舒五指，化作狮子雄。能令众醉象，败窜头笼东。何不敕兽王，俾当敌人冲？我闻觕大力，手张祖王弓。射过七铁猪，入地千万重。何不矢一发，再张力士锋。我闻四海水，悉纳毛孔中。蛟龙与鱼鳖，众生无不容。何不口一吸，令化诸毛虫？我闻大千界，一击成虚空。譬掷陶家轮，极远到无穷。何不气一喷，散为鞞蓝风？我闻三昧火，烧身光熊熊。千眼金刚杵，头出烟焰红。何不呼阿奴，一用天火攻。我闻安息香，力能敕毒龙。尾击须弥山，波涛声汹汹。何不呼小婢，悉遣河神从？我闻阿脩罗，横攻善见宫。流尽赤蚌血，藕丝遁无踪。何不取天仗，压制群魔凶？我闻毗琉璃，素守南天封。薜荔鸠槃茶，万鬼声喁喁。何不饬鬼兵，力助天王功？惟佛大法王，兼综诸神通。声闻诸弟子，递传术犹工。如何敛手退，一任敌横纵。竟使清净土，概变腥膻戎？五方万天祠，一齐鸣鼓钟。遥望西王母，虎齿发蓬蓬。合上皇帝号，万宝朝河宗。佛力遂扫地，感叹摧肝胸。
长子履端生
作者：黄遵宪
朝代：清

刚是花生日，春风蔼一庐。爱防牛折齿，惭咏《凤将雏》。急喜先求火，痴心到买书。长安传一纸，欢慰定何如！
长沙吊买谊宅
作者：黄遵宪
朝代：清

寒林日薄井波平，人去犹闻太息声。楚庙欲呼天再问，湘流空吊水无情。儒生首出通时务，年少群惊压老成。百世为君犹洒泪，奇才何况并时生。
闭关
作者：黄遵宪
朝代：清

郁郁松阴外，深深一闭关。暂游二万里，小住两三间。云懒随龙卧，风微任鸟还。墙头山自好，何必诩神山。
闰月饮集钟山送文芸阁学士廷式假归兼怀陈伯严吏部三立
作者：黄遵宪
朝代：清

泼海红霞照我杯，江山如此故雄哉！马蹄蹴踏西江水，相约扶桑濯足来。
闻诗五妇病甚
作者：黄遵宪
朝代：清

中年儿女更情长，宛转重吟妇病行。终日菜羹鱼酱外，帖书乞米药钞方。
闻车驾又幸西安
作者：黄遵宪
朝代：清

群公累月道旁谋，扰扰干戈未敢休。太白去天真一握，裨瀛环海更西流。河山形势成牛角，神鬼威灵尚虎头。差喜长安今夜月，千年还照帝王州。
闻车驾西狩感赋
作者：黄遵宪
朝代：清

史臣新纪中兴年，应数西迁第一篇。嵩室刚呼千万岁，帝车同仰九重天。齐人野语纷多故，海客谈瀛每浪传。今日君颜亲咫尺，秋风箫鼓竞导前。
闻驻跸太原
作者：黄遵宪
朝代：清

南海昆明付劫灰，西风汾水雁声哀。勤王莫肯倡先晋，乐祸人犹奉子颓。兵甲谁清君侧恶？衣冠各自贼中来。壶浆夹道民争献，愿祝桥从万里回。
陆军官学校开校礼成赋呈有栖川炽仁亲王
作者：黄遵宪
朝代：清

为将不知兵，是谓卒予敌。不教驱之战，岂能出以律。桓文节制师，苏张纵横策。制胜非有他，所贵在练习。日本二千年，本以武立国。幕府值季世，犬戎迭相逼。贤豪争勤王，蔚成中兴辟。环顾五部洲，沧海不可隔。函关一丸泥，势难复闭壁。勇夫且重闭，岂曰偃兵革。天孙茅缠槊，高丽铁铸的。古岂无利器，今合借他石。近年欧罗巴，兵法盖无匹。广轮四海图，上下千年籍。择长以为师，悉命译人译。广厦千万间，多士宅尔宅。群萃而州处，乃受观摩益。使指固藉臂，伏足固藉翼。得一良将才，胜百连城璧。是日营门开，军容茶火赫。贤王代临雍，客卿咸就席。组练简一千，距跃习三百。拐马熟连环，飞炮鸣霹雳。亦有轻气球，凌风腾千尺。准人兴相扑，馀技及刺击。粲粲西人服，竦立咸屏息。王告汝多士，勖哉宜勉力！刃当摩厉须，锥乃脱颖出。千日可不用，竞惕在朝夕。王告汝多士，豺虎在有北。养汝民脂膏，为民出锋镝。汝能捍城民，俾汝公侯伯。我士曰唯唯，拜手受诏敕。使者睹兹礼，欢忻目屡拭。念余捧载书，相见藉玉帛。同在亚细亚，自昔邻封辑。譬若辅车依，譬若掎角立。所恃各富强，乃能相辅弼。同类争奋兴，外侮自潜匿。解甲歌太平，传之千万亿。
降将军歌
作者：黄遵宪
朝代：清

冲围一舸来如飞。众军属目停鼓鼙。船头立者持降旗。都护遣我来致词。我军力竭势不支。零丁绝岛危乎危。龟鳖小竖何能为。岛中残卒皆疮痍。其馀鬼妻兵家儿。锅底无饭枷无衣。纥干冻雀寒复饥。六千人命悬如丝。我今死战彼安归。此岛如城海如池。横排各舰珠累累。有炮百尊枪千枝。亦有弹药如山齐。全军旗鼓我所司。本愿两军争雄雌。化为沙虫为肉糜。与船存亡死不辞。今日悉索供指麾。乃为生命求恩慈。指天为正天鉴之。中将许诺信不欺。诘朝便为受降期。两军雷动欢声驰。燐青月黑阴风吹。鬼伯催促不得迟。浓薰芙蓉倾深卮。前者阖棺后与尸。一将两翼三参随。两军雨泣咸惊疑。已降复死死为谁？可怜将军归骨时。白幡飘飘丹旐垂。中一丁字悬高桅。回视龙旗无孑遗。海波索索悲风悲。悲复悲！噫噫噫！
雁
作者：黄遵宪
朝代：清

汝亦惊弦者，来归过我庐。可能沧海外，代寄故人书？四面犹张网，孤飞未定居。匆匆还不暇，他莫问何如。
题梁任父同年
作者：黄遵宪
朝代：清

寸寸山河寸寸金，侉离分裂力谁任，杜鹃再拜忧天泪，精卫无穷填海心。
题梁任父同年
作者：黄遵宪
朝代：清

寸寸山河寸寸金，瓜离分裂力谁任。杜鹃再拜忧天泪，精卫无穷填海心。
题樵野丈运甓齐话别图
作者：黄遵宪
朝代：清

四海复四海，九州更九州。既逾海西极，尚非天尽头。今之墨利坚，佛说牛贺洲。通商五十载，聚众千百俦。金椎南北道，铁耜东西畴。世族庾氏庾，专门辀人辀。吉莫制革履，蒙戎缝旃裘。下至洒削技，亦挟瓦墁售。人人辇金归，金山高瓯窭。初辟合众国，布告东诸侯。红黄黑白种，万族咸井收。无端画禹迹，不使隙地留。争食哄鸡虫，别味殊薰莸。横下逐客令，相率合力勠。丸泥封函关，划道分鸿沟。欲使越地舟，同歌箜国篌。公时秉英簜，御侮持干掫。逆阪善转丸，密室工藏彄。谓有百金产，当免南冠囚。凿山通蚕丛，筑台高环榴。拔帜已归汉，右袒翻为刘。岂图五丁力，竟招众楚咻。华言造蜚语，越调腾怨讴。我时居京都，逢人说因由。恨不后车从，参预前箸筹。逮公唱刀环，我复随轩輶。契阔六七载，烟波杳悠悠。忽然地轴翻，东海嗟横流。黄尘滚滚来，蔽天森戈矛。辽东十万家，血染红髑髅。何物掉尾鲸，公然与龙仇。中有枳首蛇，飞飞从鸧鹙。盲云杂怪雨，波寒风飕飕。鲂鱮戒出入，蛟螭互蟠蟉。公复探虎穴，径驱车前驺。丝辔闇无华，云旌惨垂旒。谓我识涂马，召我来咨诹。檄我千里船，揖我百尺楼。战旗卷风急，腊鼓催年遒。竦立诵玺书，未语鲠在喉。皇帝问东皇，两国非寇雠。元元一家子，所愿兵革休。侧闻哀痛诏，泪珠荧双眸。何期尺一书，按剑明珠投。和戎盟已定，辟港事方稠。我奉大府檄，寻约毋效尤。夜郎挟天骄，自比黑面猴。鸮音不革响，马逸难维娄。定议法六条，未审然与不。喜公告典属，语妙言无邮。公亦定载书，气夺藩之酋。颇如云从龙，上下相应求。平生蹑公后，学步随沈浮。超擢出骖乘，误犯凌斗牛。凡公所亲历，我亦穷追搜。古称绝域使，例比谭天邹。献环诩《盖地》，折棰夸防秋。《王会》徵《职贡》，使父亲怀柔。今日渡西海，受节先包羞。紫凤短褐倒，黄龙清酒酬。与公共此役，积岁丛百尤。艰难比天险，嗟怨惟鬼谋。一灯话畴昔，累夕言咿嚘。宪也初识公，同客齐之罘。哦诗商旧学，漉酒酣新篘。抵掌当世务，时时摩蒯缑。尔时会秦赵，重狱穷共兜。吁嗟海大鱼，已如鱼中钩。尚能跋巨浪，展翼摩天游。指东覆蟠木，图南包小球。环顾四海波，依然完金瓯。即当绘图时，今亦一星周。二老话升平，一室何清幽。入门竹数竿，翠覆云油油。登盘献橙橘，绕屋围松楸。茫茫大瀛海，寸地才一沤。门前水只尺，便通浮海舟。海水绿摇天，中函今古愁。公自翔丹凤，我行从白鸥。再阅二十年，重对话绸缪。
题黄佐廷赠尉遗像
作者：黄遵宪
朝代：清

泼海旌旗爇血红，防秋诸将尽笼东。黄衫浅色靴刀备，年少翻能作鬼雄。不如乌鸟《陈情表》，生属猴年寄母书。读到季良男百拜，泪痕点点照衣裾。不将褒鄂画淩烟，飒爽英姿尚凛然。一语冲君冠上发，有人降表写龙笺。
题黄佐廷赠尉遗像·其一
作者：黄遵宪
朝代：清

泼海旌旗爇血红，防秋诸将尽笼东。黄衫浅色靴刀备，年少翻能作鬼雄。
题黄佐廷赠尉遗像·其三
作者：黄遵宪
朝代：清

不将褒鄂画淩烟，飒爽英姿尚凛然。一语冲君冠上发，有人降表写龙笺。
题黄佐廷赠尉遗像·其二
作者：黄遵宪
朝代：清

不如乌鸟《陈情表》，生属猴年寄母书。读到季良男百拜，泪痕点点照衣裾。
香港感怀十首
作者：黄遵宪
朝代：清

便积金如斗，能从聚窟消。
蛮云迷宝譬，脂夜荡花妖。
龙女争盘镜，鲛人斗织绡。
珠帘春十里，难遣可怜宵。
香港感怀十首
作者：黄遵宪
朝代：清

岂欲珠崖弃，其如城下盟。
帆樯通万国，壁垒遏三城。
虎穴人雄据，鸿沟界末明。
传闻哀痛诏，犹洒泪纵横。
香港感怀十首
作者：黄遵宪
朝代：清

弹指楼台现，飞来何处峰？为谁刈藜藋？遍地出芙蓉。方丈三神地，诸侯百里封。居然成重镇，高垒矗狼烽。岂欲珠崖弃，其如城下盟！帆樯通万国，壁垒逼三城。虎穴人雄据，鸿沟界未明。传闻哀痛诏，犹洒泪纵横。酋长虬髯客，豪商碧眼胡。金轮铭武后，宝塔礼耶稣。火树银花耀，毡衣绣缕铺。五丁开凿后，欲界亦仙都。盗喜逋逃薮，兵夸曳落河。官尊大呼药，客聚众娄罗。王面镌金宝，蛮腰跨革靴。斑阑衣服异，关吏莫谁何。沸地笙歌海，排山酒肉林。连环屯万室，尺土过千金。民气多膻行，夷言学鸟音。黄标千万积，翻讶屋沈沈。便积金如斗，能从聚窟消。蛮云迷宝髻，脂夜荡花妖。龙女争盘镜，鲛人斗织绡。珠帘春十里，难遣可怜宵。《博物》张华志，千间广厦开。摩挲铜狄在，怅望宝山回。大鸟如人立，长鲸跋浪来。官山还府海，人力信雄哉！流水游龙外，平波又画桡。佛犹夸国乐，奴亦挟天骄。御气球千尺，驰风马百骁。街弹巡赤棒，独少市声嚣。指北黄龙饮，从西天马来。飞轮齐鼓浪，祝炮日鸣雷。中外通喉舌，纵横积货财。登高遥望海，大地故恢恢。遣使初求地，高皇全盛时。六州谁铸错？一恸失燕脂。凿空蚕丛辟，嘘云蜃气奇。山头风猎猎，犹自误龙旗。
香港感怀十首
作者：黄遵宪
朝代：清

弹指楼台现，飞来何处峰？为谁刘黎藋，遍地出芜蓉。方丈三神地，诸侯百里封。居然成重镇，高垒矗狼烽。
香港感怀十首
作者：黄遵宪
朝代：清

沸地笙歌海，排山酒肉林。
连环屯万室，尺土过千金。
民气多羶行，夷言学鸟音。
黄标千万积，翻讶屋沉沉。
香港感怀十首
作者：黄遵宪
朝代：清

流水游龙外，平波又画桡。
佛犹夸国乐，奴亦挟天骄。
御气毬千尺，驰风马百骁。
街弹巡赤棒，独少市声嚣。
香港感怀十首·其一
作者：黄遵宪
朝代：清

弹指楼台现，飞来何处峰？为谁刈藜藋？遍地出芙蓉。方丈三神地，诸侯百里封。居然成重镇，高垒矗狼烽。
香港感怀十首·其七
作者：黄遵宪
朝代：清

《博物》张华志，千间广厦开。摩挲铜狄在，怅望宝山回。大鸟如人立，长鲸跋浪来。官山还府海，人力信雄哉！
香港感怀十首·其三
作者：黄遵宪
朝代：清

酋长虬髯客，豪商碧眼胡。金轮铭武后，宝塔礼耶稣。火树银花耀，毡衣绣缕铺。五丁开凿后，欲界亦仙都。
香港感怀十首·其九
作者：黄遵宪
朝代：清

指北黄龙饮，从西天马来。飞轮齐鼓浪，祝炮日鸣雷。中外通喉舌，纵横积货财。登高遥望海，大地故恢恢。
香港感怀十首·其二
作者：黄遵宪
朝代：清

岂欲珠崖弃，其如城下盟！帆樯通万国，壁垒逼三城。虎穴人雄据，鸿沟界未明。传闻哀痛诏，犹洒泪纵横。
香港感怀十首·其五
作者：黄遵宪
朝代：清

沸地笙歌海，排山酒肉林。连环屯万室，尺土过千金。民气多膻行，夷言学鸟音。黄标千万积，翻讶屋沈沈。
香港感怀十首·其八
作者：黄遵宪
朝代：清

流水游龙外，平波又画桡。佛犹夸国乐，奴亦挟天骄。御气球千尺，驰风马百骁。街弹巡赤棒，独少市声嚣。
香港感怀十首·其六
作者：黄遵宪
朝代：清

便积金如斗，能从聚窟消。蛮云迷宝髻，脂夜荡花妖。龙女争盘镜，鲛人斗织绡。珠帘春十里，难遣可怜宵。
香港感怀十首·其十
作者：黄遵宪
朝代：清

遣使初求地，高皇全盛时。六州谁铸错？一恸失燕脂。凿空蚕丛辟，嘘云蜃气奇。山头风猎猎，犹自误龙旗。
香港感怀十首·其四
作者：黄遵宪
朝代：清

盗喜逋逃薮，兵夸曳落河。官尊大呼药，客聚众娄罗。王面镌金宝，蛮腰跨革靴。斑阑衣服异，关吏莫谁何。
马关纪事
作者：黄遵宪
朝代：清

既遣和戎使，翻贻骄倨书。改书追玉玺，绝使复轺车。唇齿相关谊，干戈百战馀。所期捐细故，盟好复如初。卅载安危系，中兴郭子仪。屈迎回鹘马，羞引汉龙旗。正劳司宾馆，翻惊力士椎。存亡家国泪，凄绝病床时。括地难偿债，台高到极天。行筹无万数，纳币一千年。恃众忘峰虿，惊人看雀？。伤心偿博进，十掷軏成鞬。竟卖卢龙塞，非徒弃一州。赵方谋六县，楚已会诸侯。地引相牙犬，邻还已夺牛。瓜分倘乘敝，更益后来尤。蕞尔句骊国，群知国必亡。本图防北狄，迁怒及西皇。患转深蝉雀，威终让虎狼。弟兄同御侮，莫更祸萧墙。
马关纪事·其一
作者：黄遵宪
朝代：清

既遣和戎使，翻贻骄倨书。改书追玉玺，绝使复轺车。唇齿相关谊，干戈百战馀。所期捐细故，盟好复如初。
马关纪事·其三
作者：黄遵宪
朝代：清

括地难偿债，台高到极天。行筹无万数，纳币一千年。恃众忘峰虿，惊人看雀？。伤心偿博进，十掷軏成鞬。
马关纪事·其三
作者：黄遵宪
朝代：清
体裁：五言律诗

括地难偿债，台高到极天。行筹无万数，纳币一千年。恃众忘峰虿，惊人看雀𪄟。伤心偿博进，十掷軏成鞬。
马关纪事·其二
作者：黄遵宪
朝代：清

卅载安危系，中兴郭子仪。屈迎回鹘马，羞引汉龙旗。正劳司宾馆，翻惊力士椎。存亡家国泪，凄绝病床时。
马关纪事·其五
作者：黄遵宪
朝代：清

蕞尔句骊国，群知国必亡。本图防北狄，迁怒及西皇。患转深蝉雀，威终让虎狼。弟兄同御侮，莫更祸萧墙。
马关纪事·其四
作者：黄遵宪
朝代：清

竟卖卢龙塞，非徒弃一州。赵方谋六县，楚已会诸侯。地引相牙犬，邻还已夺牛。瓜分倘乘敝，更益后来尤。
春水
作者：黄邛
朝代：清

春水门前过，落花天上来。竹竿丝袅袅，长倚钓鱼台。
看菊
作者：黄邛
朝代：清

年年插棘引寒葩，种药分畦傍水涯。穿径扫云寻好句，过墙送酒仗邻家。披星早约亭亭干，和雪还培细细芽。靖节当年定如此，满收秋色上篱笆。
壬辰1832春仲护送巡道周公抵澎抚恤赋呈二律
作者：黄金
朝代：清

我公奉命恤民艰，千里汪洋任往还。破浪冲风身不惜，咨寒问雨鬓先斑。灾黎得解颠连苦，海涘重沾渥泽颁。伫看天颜嘉远涉，恭膺纶綍擢朝班。旌旗照耀海东瀛，洞悉嗷嗷待哺情。澎岛弹丸归指顾，海民环堵颂仁声。阳春有脚风先暖，春雨如膏日渐晴。末弁奇逢随骥尾，寰清如镜庆升平。
壬辰1832春仲护送巡道周公抵澎抚恤赋呈二律·其一
作者：黄金
朝代：清

我公奉命恤民艰，千里汪洋任往还。破浪冲风身不惜，咨寒问雨鬓先斑。灾黎得解颠连苦，海涘重沾渥泽颁。伫看天颜嘉远涉，恭膺纶綍擢朝班。
壬辰1832春仲护送巡道周公抵澎抚恤赋呈二律·其二
作者：黄金
朝代：清

旌旗照耀海东瀛，洞悉嗷嗷待哺情。澎岛弹丸归指顾，海民环堵颂仁声。阳春有脚风先暖，春雨如膏日渐晴。末弁奇逢随骥尾，寰清如镜庆升平。
三闾祠
作者：黄金台
朝代：清
体裁：七言律诗

三闾祠近楚王城，芳草年年绕砌生。雷雨若通山鬼路，丹青宜榜水仙名。西邻狼虎原无信，南浦蛟龙岂有情。莫以独醒看众醉，一尊椒酒为君倾。
卑耳溪
作者：黄金台
朝代：清
体裁：古风

寒溪绕山曲，载雪理短榜。一泓空水鲜，终古夕阳映。传闻齐小白，弭节此发令。引满欲援弓，涉浅未没胫。太公昔表海，赐履戒兼并。墨胎祀忽诸，夫岂先王命。柰何勤远略，不务德修行。将无俞儿神，现像以示儆。右袪走马前，直以回驭请。元祖见角端，耶律论乃正。仲父侈谀词，阿顺得毋佞。古欺受千载，兹覆发谁听。王霸几战争，山水仍绿净。吾意澹忘言，溪流与无竞。
反招隐
作者：黄金台
朝代：清
体裁：古风

太古不往来，九州一村落。巢由竞买山，何处容猿鹤。君但隐其心，金门有丘壑。
吴越宝正四年砖歌为六舟上人作
作者：黄金台
朝代：清
体裁：古风

古砖一片光黝黑，云是婆留旧抟埴。若非碧波亭畔遗，即应黄妃塔边得。宝正纪年方四祀，不比乾宁岁丁巳。岂有工名勒蜀师，依然国姓留钱氏。亦称帝制亦改元，犹说开门节度使。定论千秋属后人，鄱阳随笔庐陵史。钱王本是英雄流，保障东南十四洲。玉带锦衣荣故里，诏书册卷起三楼。当年土木穷金碧，祗今荒陇埋瓴甓。坏藓犹疑陌上花，落星难问山头石。达公达公今贯休，独携瓶钵天涯游。摩挲古物不忍释，宝此奚啻琅玕球。土纳尚余残劫烬，瓦全终胜缺金瓯。磨来作镜烦诗答，此砖今亦归诗衲。为语方泉白石生，且休速礼金涂塔。
周至伯剑
作者：黄金台
朝代：清
体裁：古风

陆离古剑二尺长，屈曲绕指如鱼肠。酒酣斫地吹一吷，至伯二字铭其旁。吾闻伯者为明白，土花绣蚀犹可识。蜚景难藏匣内光，勒名莫认眉间赤。或云伯霸古字通，南阳秀霸将毋同。隐居旧录吾无取，邓师合伯皆神工。此真桃氏之下制，满堂宾客叹不置。不数当年北海孙，错金书辨延陵字。谢君弹铗来与俱，千金脱赠归匏庐。胸中绝少不平事，引杯独把何为乎。星眸截寸空射斗，佩犊吾愧渤海守。飞扬酹酒一杯酒，不须常作蛟龙吼。
哀陈堂邑及其弟
作者：黄金台
朝代：清
体裁：五言律诗

凄恻陈堂邑，吾曾一见之。城空作乱后，身死去官时。河岳留青骨，旌竿笑赤眉。脊令随杜宇，噀血上连枝。
太玄洞怀古赠张孝廉南峰
作者：黄金台
朝代：清

阿？乱天纪，四海生痏疮。太原真龙飞，凋瘵回春阳。飘飘孙徵君，肥遁际隋唐。妙术起白骨，还丹日月长。兹山实薖轴，警跸过其旁。六龙旧辙迹，草木增辉光。迢迢太玄洞，灵怪閟奇方。五月悬火铃，凉风不可当。张君此读书，负笈仍裹粮。邀我五台上，酌以流霞觞。君才如古人，巢居成文章。携手醉翁石，天风动衣裳。山钟忽告夕，归骑下岩廊。回首望烟谷，松萝更苍苍。
杜鹃
作者：黄金台
朝代：清
体裁：五言绝句

鸳鸟忆三巴，啼痕湿露花。休言归去好，归去亦无家。
武昌杂诗将之沅州任作
作者：黄金台
朝代：清

客意含秋色，临行惨不舒。虽看衡岳雁，犹食武昌鱼。澹月窥囊橐，寒云送简书。江边古黄鹤，缥缈更愁予。挂席雄风在，吾将涉洞庭。乾坤万顷碧，今古数峰青。月落鱼龙寂，山空草木灵。邅回南去路，屈贾旧曾经。岚翠环城郭，高斋待我登。溪蛮皆士女，山鬼亦宾朋。驱鳄唐韩愈，刑蛟蜀李冰。为官不庙食，后世有何称。
武昌杂诗将之沅州任作·其一
作者：黄金台
朝代：清
体裁：五言律诗

客意含秋色，临行惨不舒。虽看衡岳雁，犹食武昌鱼。澹月窥囊橐，寒云送简书。江边古黄鹤，缥缈更愁予。
武昌杂诗将之沅州任作·其三
作者：黄金台
朝代：清
体裁：五言律诗

岚翠环城郭，高斋待我登。溪蛮皆士女，山鬼亦宾朋。驱鳄唐韩愈，刑蛟蜀李冰。为官不庙食，后世有何称。
武昌杂诗将之沅州任作·其二
作者：黄金台
朝代：清
体裁：五言律诗

挂席雄风在，吾将涉洞庭。乾坤万顷碧，今古数峰青。月落鱼龙寂，山空草木灵。邅回南去路，屈贾旧曾经。
水绘园吊冒巢民先生
作者：黄金台
朝代：清
体裁：五言律诗

钩党东京籍，琴樽北海宾。清流几公子，白发老遗民。一代吟诗社，千金结客身。我怀不可见，寒日下荆榛。
淮阴钓台
作者：黄金台
朝代：清
体裁：古风

古今落落三钓台，钓名钓国台上来。韩侯尔亦何为者，可怜王孙穷饿谁相哀。羊裘不著，鹰扬复开。竹竿袅袅扬旗起，赤帜一立邯郸摧。台边学得背水阵，孙吴死法宁中裁。哙等碌碌非吾侪，贩缯屠狗兼椎埋。渭滨淮水两千古，英风令我长徘徊。刘季鼻大多雄猜，单父野鸡构祸胎。假王为饵死不悟，何如一星长客江之涯。萧相非怜国士才，却附吕后成其灾。当时大将坛何在，但见荒台突兀起草莱。
湖上秋泛
作者：黄金台
朝代：清

湖水淡秋影，晓凉移画桡。好山皆绕郭，疏柳不藏桥。篷底一樽酒，楼头何处箫。汀洲采芳杜，残梦碧天遥。
解组
作者：黄金台
朝代：清

罢郡衣堪典，谁言酒易赊。绳床留待月，铁笔拟评花。朱凤仙人宅，青牛柱史车。凄凉千里梦，无夜不还家。官似远游客，才输新嫁娘。十年尘碌碌，一笑海茫茫。凄惋成诗妙，牢骚对酒狂。宁知葵藿性，冷暖向春阳。
解组·其一
作者：黄金台
朝代：清
体裁：五言律诗

罢郡衣堪典，谁言酒易赊。绳床留待月，铁笔拟评花。朱凤仙人宅，青牛柱史车。凄凉千里梦，无夜不还家。
解组·其二
作者：黄金台
朝代：清
体裁：五言律诗

官似远游客，才输新嫁娘。十年尘碌碌，一笑海茫茫。凄惋成诗妙，牢骚对酒狂。宁知葵藿性，冷暖向春阳。
谒家忠悯公祠
作者：黄金台
朝代：清
体裁：七言律诗

贡市纷纷乞罢兵，忧危竑议到儒生。万言封事批鳞切，一赋筹边走马成。忠愤岂应论左道，英灵犹欲请长缨。白莲风定余霞散，来奠椒浆雪涕横。
贾阆仙墓
作者：黄金台
朝代：清
体裁：五言律诗

癖嗜我何甚，瘦吟君独能。并时一寒尉，别派九枯僧。下马人三拜，穿云路几层。荒原冥漠客，谁与尔传镫。
赵松雪砚
作者：黄金台
朝代：清
体裁：古风

白雁渡江空啄矢，大宋王孙作承旨。全家吹落北风中，割取南天片云紫。可怜不识玉带生，亦未卜卦来桥亭。天然至宝谢雕琢，鸥波洗濯留余腥。莲花庄冷红香死，泪滴蟾蜍泻铅水。物失所主二百年，流落还归党人子。党人之子湖海士，避地相携只君是。铜弦一唱天为惊，万点墨花飞不起。昔日仲姬捧，后此云郎擎，石虽不言如有情。篆铭凡八言，草铭十二字，笔所不到想其意。朴未能完拙不藏，毋亦苍茫感身世。吁嗟呼！赵家乾净一片石，大都缁尘污颜色。庚申甲申运何极，劫烬余灰此顽魄。瞪尔鸲鹆双眼睛，阅尽沧桑几家国。
赵飞燕玉印歌为文后山上舍作
作者：黄金台
朝代：清
体裁：古风

赤帝死灰然不得，雊雉翔空燕飞入。山河玉碎不复全，此印千秋尚堪识。吾闻汉宫倢伃秩上卿，赵家姊弟夸倾城。手持人主婴儿似，一握摩挲想更轻。绿绨方底盛以进，犹疑封药中丞印。祸水初消莹碧浮，唾痕曾染绀华晕。又闻河间姹女拳夫人，倢伃氏亦天水分。昭阳钩弋竟谁主，石纵能言玉不闻。我语主人急韫椟，汉铜易见难得玉。莫似当时老寡妇，握玺不牢崩厥角。
送杨荔裳中书从军
作者：黄金台
朝代：清

峨峨雪岭与天齐，缩猬毛胶万马啼。多少诗家谈览胜，几人曾到大荒西。蓬婆城外月弯弯，陟屺行人望早还。原上脊令沙上雁，作书先报贺兰山。
送杨荔裳中书从军·其一
作者：黄金台
朝代：清
体裁：七言绝句

峨峨雪岭与天齐，缩猬毛胶万马啼。多少诗家谈览胜，几人曾到大荒西。
送杨荔裳中书从军·其二
作者：黄金台
朝代：清
体裁：七言绝句

蓬婆城外月弯弯，陟屺行人望早还。原上脊令沙上雁，作书先报贺兰山。
题树庐老人文集
作者：黄金台
朝代：清
体裁：七言律诗

钩党何人出范榜，遗民汐社亦沧桑。义熙甲子题犹恨，德祐庚申纪独详。生祭有文留幕府，死绥无地效疆场。一腔热血凭何洒，漫说程山与易堂。
黄竹子歌
作者：黄金台
朝代：清
体裁：五言绝句

江边黄竹子，风雨夜悲鸣。不堪截作笛，亦有断肠声。
黄鹤楼
作者：黄金台
朝代：清
体裁：七言律诗

江城风月总如斯，尚有仙楼占古陴。黄鹤倦看人醉酒，青莲应笑我题诗。十洲花谢云空返，三户烟消水不知。惆怅秦关何处是，凭栏多在日斜时。
秀华续咏 其一 齐姜
作者：黄金石
朝代：清

齐狄羁栖感寓公，尊前不敢诉行衷。送君一掬伤心泪，洒上征鞍分外红。
秀华续咏 其七 如姬
作者：黄金石
朝代：清

不出兵符秦已帝，腐儒何事尚狺狺？门前愧杀三千客，六国安危仗美人。
秀华续咏 其三 负羁妻
作者：黄金石
朝代：清

未识其君但识臣，风尘巨眼认来真。盘飧只有闺中馈，愧杀乘轩三百人。
秀华续咏 其三十 刘采春
作者：黄金石
朝代：清

浙东风味果何如？廉访句留十载余。领略镜湖春色好，因循原不为鲈鱼。
秀华续咏 其三十一 朱淑真
作者：黄金石
朝代：清

凤莺深愧匹鸦雏，暮暮朝朝血泪枯。吟到妒花风雨句，怪他月老太糊涂。
秀华续咏 其三十二 许若琼
作者：黄金石
朝代：清

博浪以来无此击，断头好去见高皇。银瓶难补金瓯缺，同洒荆卿血数行。
秀华续咏 其九 虞美人
作者：黄金石
朝代：清

楚歌四面泣重瞳，一曲虞兮血泪红。惟有芳魂不能死，花开依旧舞春风。
秀华续咏 其二 弄玉
作者：黄金石
朝代：清

伉俪双双赴玉京，笙箫嘹喨彻蓬瀛。神仙都许携佳偶，只恐天孙羡杀卿。
秀华续咏 其二十 翾风
作者：黄金石
朝代：清

皓齿明眸世所希，观金别玉辨几微。筵前唱罢翾风曲，四壁香尘不敢飞。
秀华续咏 其二十一 莫愁
作者：黄金石
朝代：清

清润歌喉百啭娇，彩衣低舞更娇烧。江南寄语陈天子，侬已风流占六朝。
秀华续咏 其二十七 三国夫人
作者：黄金石
朝代：清

倾国倾城聚一家，金钱百万助铅华。马嵬一夜淋铃雨，落尽春前姊妹花。
秀华续咏 其二十三 平阳公主
作者：黄金石
朝代：清

家赀散尽招亡命，大有阿兄拨乱风。娘子军齐元帅府，唐王儿女半英雄。
秀华续咏 其二十九 盼盼
作者：黄金石
朝代：清

合欢独起泣花晨，燕子双飞几度春。识得舍人诗里意，不容侬作未亡人。
秀华续咏 其二十二 吴绛仙
作者：黄金石
朝代：清

淡抹螺青画柳眉，君王临盼每移时。合欢瓜果承新赐，又拂红笺进谢诗。
秀华续咏 其二十五 婉儿
作者：黄金石
朝代：清

入宫久已擅才名，楼上争传月旦评。明月夜珠饶赏识，当年沈宋是门生。
秀华续咏 其二十八 眉娘
作者：黄金石
朝代：清

纤细蛾眉线样长，心思灵巧绝寻常。君王不食胡麻饭，空向天台觅药方。
秀华续咏 其二十六 安乐宫主
作者：黄金石
朝代：清

势焰炎炎埒太平，定昆池果胜昆明。三郎兵入含章阁，临镜蛾眉画未成。
秀华续咏 其二十四 王皇后萧淑妃
作者：黄金石
朝代：清

瓮头骨醉伤心事，再世为猫恐未真。何苦当初持鹬蚌，坐令阿武作渔人。
秀华续咏 其五 西施
作者：黄金石
朝代：清

旧苑荒寒糜鹿游，沼吴尽出大夫谋。五湖烟水扁舟去，卿竟何心肯事仇？
秀华续咏 其八 漂母
作者：黄金石
朝代：清

区区一饭寻常物，难得相知又感恩。漫说酂侯能相士，有人早已识王孙。
秀华续咏 其六 郑旦
作者：黄金石
朝代：清

芙蓉隔水映莲枝，同负倾城绝代姿。一样玉颜恩宠异，寒山空建爱姬词。
秀华续咏 其十 吕后
作者：黄金石
朝代：清

楚歌楚舞泪双弹，野堆登天束手看。太息君王才略尽，斩蛇容易割鸡难。
秀华续咏 其十一 戚姬
作者：黄金石
朝代：清

太息深宵唱楚歌，君王英略尽消磨。斩蛇尚有当年剑，鸿鹄高骞唤奈何！
秀华续咏 其十七 二乔
作者：黄金石
朝代：清

姊妹花开并蒂妍，江干横架枉情牵。羡卿何福能修到？嫁得英雄又少年。
秀华续咏 其十三 张京兆妻
作者：黄金石
朝代：清

传遍长安眉妩词，闺房私事九阍知。相如亦有生花笔，只草封禅不画眉。
秀华续咏 其十九 绿珠
作者：黄金石
朝代：清

效死君前酬厚德，刹那金谷叹荒芜。齐奴地下应含笑，不负当年一斛珠。
秀华续咏 其十二 丽娟
作者：黄金石
朝代：清

轻躯深恐逐风翔，柔软难禁罗绮裳。如此温柔真可老，君王偏恋白云乡。
秀华续咏 其十五 阴丽华
作者：黄金石
朝代：清

愿作金吾薄帝王，生平愿又娶妻偿。缘何抛却微时剑？忍使糟糠怨下堂。
秀华续咏 其十八 薛灵芸
作者：黄金石
朝代：清

独承恩宠冠昭阳，宝帐深宵绣衮裳。玉面偶然屏上触，宫人争效晓霞妆。
秀华续咏 其十六 孙夫人
作者：黄金石
朝代：清

洞房灯映宝刀红，武烈浑饶国士风。不羡二乔夫婿好，刘郎本色自英雄。
秀华续咏 其十四 郭后
作者：黄金石
朝代：清

失位中宫无罪状，频年恩怨感凄其。君王未脱田翁习，十斛多收竟易妻。
秀华续咏 其四 贾大夫妻
作者：黄金石
朝代：清

东皋春暖获山禽，始洗三年积恨深。一矢竟开言笑口，美人终有爱才心。
秀华续咏·齐姜
作者：黄金石
朝代：清

齐狄羁栖感寓公，尊前不敢诉行衷。送君一掬伤心泪，洒上征鞍分外红。伉俪双双赴玉京，笙箫嘹喨彻蓬瀛。神仙都许携佳偶，只恐天孙羡杀卿。未识其君但识臣，风尘巨眼认来真。盘飧只有闺中馈，愧杀乘轩三百人。东皋春暖获山禽，始洗三年积恨深。一矢竟开言笑口，美人终有爱才心。旧苑荒寒糜鹿游，沼吴尽出大夫谋。五湖烟水扁舟去，卿竟何心肯事仇？芙蓉隔水映莲枝，同负倾城绝代姿。一样玉颜恩宠异，寒山空建爱姬词。不出兵符秦已帝，腐儒何事尚狺狺？门前愧杀三千客，六国安危仗美人。区区一饭寻常物，难得相知又感恩。漫说酂侯能相士，有人早已识王孙。楚歌四面泣重瞳，一曲虞兮血泪红。惟有芳魂不能死，花开依旧舞春风。楚歌楚舞泪双弹，野堆登天束手看。太息君王才略尽，斩蛇容易割鸡难。太息深宵唱楚歌，君王英略尽消磨。斩蛇尚有当年剑，鸿鹄高骞唤奈何！轻躯深恐逐风翔，柔软难禁罗绮裳。如此温柔真可老，君王偏恋白云乡。传遍长安眉妩词，闺房私事九阍知。相如亦有生花笔，只草封禅不画眉。失位中宫无罪状，频年恩怨感凄其。君王未脱田翁习，十斛多收竟易妻。愿作金吾薄帝王，生平愿又娶妻偿。缘何抛却微时剑？忍使糟糠怨下堂。洞房灯映宝刀红，武烈浑饶国士风。不羡二乔夫婿好，刘郎本色自英雄。姊妹花开并蒂妍，江干横架枉情牵。羡卿何福能修到？嫁得英雄又少年。独承恩宠冠昭阳，宝帐深宵绣衮裳。玉面偶然屏上触，宫人争效晓霞妆。效死君前酬厚德，刹那金谷叹荒芜。齐奴地下应含笑，不负当年一斛珠。皓齿明眸世所希，观金别玉辨几微。筵前唱罢翾风曲，四壁香尘不敢飞。清润歌喉百啭娇，彩衣低舞更娇烧。江南寄语陈天子，侬已风流占六朝。淡抹螺青画柳眉，君王临盼每移时。合欢瓜果承新赐，又拂红笺进谢诗。家赀散尽招亡命，大有阿兄拨乱风。娘子军齐元帅府，唐王儿女半英雄。瓮头骨醉伤心事，再世为猫恐未真。何苦当初持鹬蚌，坐令阿武作渔人。入宫久已擅才名，楼上争传月旦评。明月夜珠饶赏识，当年沈宋是门生。势焰炎炎埒太平，定昆池果胜昆明。三郎兵入含章阁，临镜蛾眉画未成。倾国倾城聚一家，金钱百万助铅华。马嵬一夜淋铃雨，落尽春前姊妹花。纤细蛾眉线样长，心思灵巧绝寻常。君王不食胡麻饭，空向天台觅药方。合欢独起泣花晨，燕子双飞几度春。识得舍人诗里意，不容侬作未亡人。浙东风味果何如？廉访句留十载余。领略镜湖春色好，因循原不为鲈鱼。凤莺深愧匹鸦雏，暮暮朝朝血泪枯。吟到妒花风雨句，怪他月老太糊涂。博浪以来无此击，断头好去见高皇。银瓶难补金瓯缺，同洒荆卿血数行。
八月十四夜舟抵惠州登合江楼拜坡仙像作
作者：黄钊
朝代：清

旧居合江楼，新居白鹤峰。首尾势相顾，蜿延如翔龙。双城断要脊，玉带桥联虹。新居旧有亭，肃公坐其中。乌云间红日，明月当清风。旧居近新焕，江楼复祠公。灵鳌夙奠极，磨蝎初移宫。我来值中秋，天水摇清空。公如照须眉，定为百坡翁。渔火见深夜，三五明星红。谯楼睡老卒，棋院醒青童。神仙自多情，应在丰湖东。
夜泊将军硖下雨声竟夕不寐间作
作者：黄钊
朝代：清
体裁：五言律诗

崖黑篷先掩，江昏酒未沽。见镫船影并，闻雨客心孤。此境偏长夜，吾行出畏途。明朝盼晴霁，宿鸟暗相呼。
夜泊将军硖下雨声竟夕不寐间作
作者：黄钊
朝代：清

崖黑篷先掩，江昏酒未沽。见镫船影并，闻雨客心孤。此境偏长安，吾行出畏途。明朝盼晴霁，宿鸟暗相呼。
天宁寺塔歌
作者：黄钊
朝代：清

般若寺中紫光起，普六茹坚作天子。一囊舍利何方来，九州学校同时毁。幽州古塔雄岧峣，二十七丈高复高。传闻石函乍安置，碣石山根恒动摇。开山龙象鞭神力，狮座居然镇鳌极。想当工匠执役时，邪许声中苦长日。开皇缔造几太平，身崇俭啬宽徭征。如何天性不悦学，独言释氏裁儒生。佛书谶纬增诬饰，鬼仙禽兽俱荒忽。《高僧传》里续奇闻，三十三枚剃头出。塔铃万个摇丁当，大野风沙折白杨。迷楼萤火弥山谷，不放阿傩舍利光。
登黄鹤楼
作者：黄钊
朝代：清
体裁：五言律诗

汉水自东流，天光四面收。乘云空际想，系日古时愁。才子何尝歇，神仙似可求。羽衣吹玉笛，前夜梦黄州。
苏文忠昌黎伯韩文公庙碑
作者：黄钊
朝代：清

井络一星出岷峨，度入牛女周天河。森然北斗灿南纪，精气互贯参羲娥。城南夜光烛万丈，蒙荆密莽同搜罗。韩祠断碑鬼物守，苏公奋笔如挥戈。失桑咸池大伞拥，祝融海若长绅柁。秕糠扫尽汰蜉屑，云锦织就遗龙梭。投文徒鳄遗衙吏，作书诋佛驱天魔。大荒披发返阊阖，焄蒿荐祀悲滂沱。丹黄蕉荔期肸蛮，水旱疾疫烦总呵。精神在地若井水，至理妙喻无差讹。伊苏距韩三百载，元祐事略同元和。斗牛不神坐埋困，磨蝎守命遭谗诃。蛮荒窜谪等一辙，泷吏后有春梦婆。天其以我为箕子，要荒此意留则那。当时饱吃惠州饭，乌云红日楼头过。游潮六日访遗泽，韩山片石来摩挲。经师已少赵天水，子野绝粒为头陀。存神过化理则一，海潮元气相荡摩。潮阳儋耳两开辟，手凿混沌芟蓬科。此碑百世立师表，不与荆棘悲铜驼。雨淋日炙半蚀剥，尚镇魑魅褫蛟鼍。我来睹此思石鼓，两公旷代同赓歌。
挽郭嵩焘联
作者：黄钦颖
朝代：清
体裁：联

学本养气知言，廊庙江湖皆血性；信及遐陬绝域，群疑众谤总浮沤。
一剪梅·闻警
作者：黄钧宰
朝代：清

越水吴山不解愁，舞也轻柔，歌也温柔。逐人新月影如钩，作日山头，今日城头。银筝檀板对沧洲，撇了歌喉，剩了诗喉。满天风雨下西楼，一梦苏州，一醉杭州。
减字木兰花·步屧声
作者：黄钧宰
朝代：清

莲花浅印，系得金钤谁最韵。侧耳来迟，最是楼居夜静时。湘裙烟缕，出没风前心暗数。防被人听，行过虚廊分外轻。
喜迁莺·和方小云
作者：黄钧宰
朝代：清

苍天何故，任鸺鹠彻夜，向人悲语。万事浮云，一尊明月，大笑人间鹓鹭。当日中流击楫，同向沧江唤渡。回首处，年华水逝，豪情日暮。孤注，思量个，买屋青山，十载悲行旅。结树为邻，攀云作伴，此愿只偿诗句。钟鼎久无我分，烟水那甘人妒。君莫误，待短棹相逢，酒钱呼付。
大江东去·答稚虹
作者：黄钧宰
朝代：清

萧斋秋静，甚飞来、词句豪端露洁。惜少红牙低按拍，令我诗情飞越。和靖梅花，廉夫铁笛，雅韵秋潮咽。伊人宛在，一尊遥对清樾。回忆海国船唇，山城马背，胜友浮云灭。二十年来文字会，谁擅郑虔三绝。绮岁惊才，停云按谱，未许豪情歇。知音可作，千秋共此明月。
好事近·堕钗声
作者：黄钧宰
朝代：清

屏背卸妆时，一种玲珑清脆。不是枕函敲著，怎云鬟低坠。喜听折玉亦豪情，十万不须悔。险作断钗缘尽，把檀心惊碎。
少年游·织锦声
作者：黄钧宰
朝代：清

年来花样喜翻新，越锦复吴绫。镫晕摇风，波纹逗雨，此意有谁听。西楼娇女笼纤玉，寒重梦初惊。只有疏篱，吟秋络纬，相和到天明。
忆旧游
作者：黄钧宰
朝代：清

记裁诗索和，买酒浇愁，泥倚妆台。此日华镫侧，料画屏独背，暗卜金钗。不堪旧时鸿爪，转盼已天涯。更冷冷凄凄，孤孤寂寂，没个人来。安排，断肠处，是绣被寒侵，宝鼎香埋。今夜能眠否？但痴心盼望，梦到清淮。绿窗暗移凉月，虫语咽空阶，剩愁绪无端，闲中料理消闷怀。
忆秦娥·押剪声
作者：黄钧宰
朝代：清

兰闺暇，衔花燕股轻轻砑。轻轻砑，思量宽窄。那人前夜。钏金微动还停罢，裁红熨绿花枝亚。花枝亚，阑干敲遍，分明窗下。
意难忘·和少楼岁暮感怀韵
作者：黄钧宰
朝代：清

大笑苍天，任劳劳磨转，十万馀年。愚公山石烂，王母鬓华添。况我辈，俗情牵。一觉小游仙，从今后，落花茵溷，莫道因缘。闲庭莎草如毡，问扁舟何处，海上成连。寒梅霜后健，群鸟日高眠。除绮语，养清恬，身世莫凄然。倩天孙，银河汲水，净浣云笺。
摸鱼儿 其一 送春寄内，即答友人问讯近况
作者：黄钧宰
朝代：清

一天天、风凄雨惨，今番无可收拾。留春恨少金铃护，忍见落红庭侧，君莫惜。算人世、飘蓬一样伤心色，鬓丝谁织。剩闲倚红鸾，慵斟绿蚁，消遣柰何日。愁无极，欲语此情难述。月明空照肝膈，酒酣倚剑理头睡，梦绕清淮南北，谁诉得。但把镜、思量负此头头颅，黑唾壶休，击愿稽首慈，生生世世，莫作有情物。
摸鱼儿 其三 别瑶雪
作者：黄钧宰
朝代：清

一朝朝、怕离愁别，今番真个行矣。轻装一石秋风后，才作归来燕子，谁说起。早又被、饥驱历碌无时已，眉闲眼底。任拍遍花栏，听残莲漏，不敢堕双泪。销魂是，岁岁瑶琴撇理。华年都付流水，思量明日黄河道，人在斜阳影里，差足喜。有万叠，青山容我相偎倚，闲钱剩几，好载酒河干，看潮海上，尽把乱愁洗。
摸鱼儿 其二 将之云梯关，留别汉泉约斋暨家叔丹兄
作者：黄钧宰
朝代：清

叹秋来、辞枝断梗，随风吹下林洞。柳衣园畔停双桨，尊酒故人情重，君莫送。算我已、惯经离别翻豪纵，浮生懵懵。任付影惊流，韬形暗室，断绝故乡梦。催人是，帘外午钟初动。蒲帆从此高拥，临歧不作离亭语，劝把寒梅多种，诗兴涌。有驿使、东来合作香花供，晴窗呵冻，值海日曈昽，天风浩荡，我亦助吟弄。
摸鱼儿·送春寄内，即答友人问讯近况
作者：黄钧宰
朝代：清

一天天、风凄雨惨，今番无可收拾。留春恨少金铃护，忍见落红庭侧，君莫惜。算人世、飘蓬一样伤心色，鬓丝谁织。剩闲倚红鸾，慵斟绿蚁，消遣柰何日。愁无极，欲语此情难述。月明空照肝膈，酒酣倚剑理头睡，梦绕清淮南北，谁诉得。但把镜、思量负此头头颅，黑唾壶休，击愿稽首慈，生生世世，莫作有情物。叹秋来、辞枝断梗，随风吹下林洞。柳衣园畔停双桨，尊酒故人情重，君莫送。算我已、惯经离别翻豪纵，浮生懵懵。任付影惊流，韬形暗室，断绝故乡梦。催人是，帘外午钟初动。蒲帆从此高拥，临歧不作离亭语，劝把寒梅多种，诗兴涌。有驿使、东来合作香花供，晴窗呵冻，值海日曈昽，天风浩荡，我亦助吟弄。一朝朝、怕离愁别，今番真个行矣。轻装一石秋风后，才作归来燕子，谁说起。早又被、饥驱历碌无时已，眉闲眼底。任拍遍花栏，听残莲漏，不敢堕双泪。销魂是，岁岁瑶琴撇理。华年都付流水，思量明日黄河道，人在斜阳影里，差足喜。有万叠，青山容我相偎倚，闲钱剩几，好载酒河干，看潮海上，尽把乱愁洗。
望江南 其一 题嘉定章小琴女史《拜月图》
作者：黄钧宰
朝代：清

拜春月，春月几回圆。清露滴残蟾有泪，宝香焚尽鸭无烟。情语达诸天。
望江南 其三 题嘉定章小琴女史《拜月图》
作者：黄钧宰
朝代：清

拜新月，新月媚于人。团扇恩情知在后，远山眉样不须皱。稽首问前身。
望江南 其二 题嘉定章小琴女史《拜月图》
作者：黄钧宰
朝代：清

拜秋月，秋月浸秋魂。一点灵犀通碧落，半行征雁去黄昏。风露立无痕。
望江南 其四 题嘉定章小琴女史《拜月图》
作者：黄钧宰
朝代：清

拜残月，残月几曾残。明是上方秋色满，背人还照碧宵闲。何不上天看。
望江南·题嘉定章小琴女史《拜月图》
作者：黄钧宰
朝代：清

拜春月，春月几回圆。清露滴残蟾有泪，宝香焚尽鸭无烟。情语达诸天。拜秋月，秋月浸秋魂。一点灵犀通碧落，半行征雁去黄昏。风露立无痕。拜新月，新月媚于人。团扇恩情知在后，远山眉样不须皱。稽首问前身。拜残月，残月几曾残。明是上方秋色满，背人还照碧宵闲。何不上天看。
水调歌头 其一 用稚虹韵，题青城《送别图》，为山阴胡伯华作
作者：黄钧宰
朝代：清

人海散花雨，一雨一分春。聚来天上，春色飞作马头尘。我辈萍踪浪迹，除却屠沽市僧，相见几天真。今日浦江尾，明日越江漘。水中月，风里絮，池面苹。安得金模，丝绣不坏众吟身。写出飞鸿爪印，留得灵犀心迹，挥手莫伤神。万国近同轨，尔我一家人。
水调歌头 其三 秋夜过柳衣园旧址
作者：黄钧宰
朝代：清

老树作人立，半晌恰无言。应是怕人，愁听不敢说从前。剩有一轮明月，照著一湾流水，终夜守空园。千古幻尘耳，相念莫凄然。静思想，未来事，已过缘。都是无因，自造消息不由天。料得当时歌舞，已分将来零落，留博后人怜。搔首独归去，孤棹冷苍烟。
水调歌头 其二 题山阴周啸麓《抱琴图》
作者：黄钧宰
朝代：清

万象静中会，何处不移情。随意莳花，叠石点缀总清奇。君自有琴未理，再说无不鼓，已被古人欺。我向画图里，声听海潮低。惜古调，抱遗响，莫歔欷。替把焦桐，解取还向绿阴携。弹到仙禽起舞，按到池鱼出听，何必问钟期。林木渺冥际，群鸟尽飞啼。
水调歌头 其四 将别珠湖，答桐城刘季英
作者：黄钧宰
朝代：清

此日复何日，梦梦百年身。不及云霄，鸡犬低首逐风尘。天上仙人不远，地下陈人未死，唤起倒金樽。鱼鸟亦吾友，庭户小干坤。江南梦，海东路，淮北春。十载船唇，马背回首亦伤神。今夕湖天坐月，知道明年此夕，孤月照谁人。尔我定何处，复此共冰轮。
水调歌头·用稚虹韵，题青城《送别图》，为山阴胡伯华作
作者：黄钧宰
朝代：清

人海散花雨，一雨一分春。聚来天上，春色飞作马头尘。我辈萍踪浪迹，除却屠沽市僧，相见几天真。今日浦江尾，明日越江漘。水中月，风里絮，池面苹。安得金模，丝绣不坏众吟身。写出飞鸿爪印，留得灵犀心迹，挥手莫伤神。万国近同轨，尔我一家人。万象静中会，何处不移情。随意莳花，叠石点缀总清奇。君自有琴未理，再说无不鼓，已被古人欺。我向画图里，声听海潮低。惜古调，抱遗响，莫歔欷。替把焦桐，解取还向绿阴携。弹到仙禽起舞，按到池鱼出听，何必问钟期。林木渺冥际，群鸟尽飞啼。老树作人立，半晌恰无言。应是怕人，愁听不敢说从前。剩有一轮明月，照著一湾流水，终夜守空园。千古幻尘耳，相念莫凄然。静思想，未来事，已过缘。都是无因，自造消息不由天。料得当时歌舞，已分将来零落，留博后人怜。搔首独归去，孤棹冷苍烟。此日复何日，梦梦百年身。不及云霄，鸡犬低首逐风尘。天上仙人不远，地下陈人未死，唤起倒金樽。鱼鸟亦吾友，庭户小干坤。江南梦，海东路，淮北春。十载船唇，马背回首亦伤神。今夕湖天坐月，知道明年此夕，孤月照谁人。尔我定何处，复此共冰轮。
沁园春 其一 鬓
作者：黄钧宰
朝代：清

梦警身慵，春融臂软，懒去盘鸦。偏一生爱好，妆台强设，同心学制，巧样新誇。剔缕挑丝，撩云掠月，何事工夫著意加。天然处，又教人簪上，一两枝花。妆成自惜容华，悔负了，芳年未破瓜。把玉簪细绾，小鬟相伴，金钗暗卜，夫婿谁家。临水还窥，扶栏略整，风送花香压鬓斜。谁知道，有一双蝴蝶，飞上窗纱。
沁园春 其三 手
作者：黄钧宰
朝代：清

曳起珠帘，纤纤微露，才到妆残。正思量日暖，欲拈绣线，分明意懒，暗拍花阑。云鬓重扶，粉腮半托，香盥蔷薇露乍干。聪明甚，制瑶琴一曲，十指轻弹。携来佩玉珊珊，要乘兴，探春日未阑。当绮窗明处，湘裙理折，画廊转过，翠袖笼寒。爱折新花，低呼侍婢，扶上香肩步曲栏。攀枝笑，偏钏金微露，深怕人看。
沁园春 其二 眉
作者：黄钧宰
朝代：清

何处描来，盈盈淡淡，柳叶轻柔。似花浓春晓，远山著黛，天凉秋爽，新月如钩。镜里颦添，镫前翠锁，多少情思在上头。人前看，却浑如娇小，不解闲愁。有时临去回头，认纤影，还从鬓侧留。趁闲时细看，未描也好，有人替说，欲画翻羞。生小香闺，并无人见，暗里如何对镜修。私心想，知谁人擅得，京兆风流。
沁园春 其四 腰
作者：黄钧宰
朝代：清

袅袅亭亭，翩翩楚楚，飘然欲仙。看翠钿俯拾，临风欲舞，花枝低让，照影微偏。小立斜欹，闲行静坐，百样相看总自然。天生就，笑风前杨柳，未许争妍。有人意惹情牵，只一见，丰神欲步烟。便衣裳隔著，情犹怯怯，佩环摇处，态也娟娟。知道双栖，偎他一搦，定是如何弱可怜。还愁著，遇离思别绪，瘦损从前。
沁园春·鬓
作者：黄钧宰
朝代：清

梦警身慵，春融臂软，懒去盘鸦。偏一生爱好，妆台强设，同心学制，巧样新誇。剔缕挑丝，撩云掠月，何事工夫著意加。天然处，又教人簪上，一两枝花。妆成自惜容华，悔负了，芳年未破瓜。把玉簪细绾，小鬟相伴，金钗暗卜，夫婿谁家。临水还窥，扶栏略整，风送花香压鬓斜。谁知道，有一双蝴蝶，飞上窗纱。何处描来，盈盈淡淡，柳叶轻柔。似花浓春晓，远山著黛，天凉秋爽，新月如钩。镜里颦添，镫前翠锁，多少情思在上头。人前看，却浑如娇小，不解闲愁。有时临去回头，认纤影，还从鬓侧留。趁闲时细看，未描也好，有人替说，欲画翻羞。生小香闺，并无人见，暗里如何对镜修。私心想，知谁人擅得，京兆风流。曳起珠帘，纤纤微露，才到妆残。正思量日暖，欲拈绣线，分明意懒，暗拍花阑。云鬓重扶，粉腮半托，香盥蔷薇露乍干。聪明甚，制瑶琴一曲，十指轻弹。携来佩玉珊珊，要乘兴，探春日未阑。当绮窗明处，湘裙理折，画廊转过，翠袖笼寒。爱折新花，低呼侍婢，扶上香肩步曲栏。攀枝笑，偏钏金微露，深怕人看。袅袅亭亭，翩翩楚楚，飘然欲仙。看翠钿俯拾，临风欲舞，花枝低让，照影微偏。小立斜欹，闲行静坐，百样相看总自然。天生就，笑风前杨柳，未许争妍。有人意惹情牵，只一见，丰神欲步烟。便衣裳隔著，情犹怯怯，佩环摇处，态也娟娟。知道双栖，偎他一搦，定是如何弱可怜。还愁著，遇离思别绪，瘦损从前。
洞仙歌·壬子苏城元夕
作者：黄钧宰
朝代：清

元宵节近，盼银花火树。暗逐香尘定无数，奈宵来，只是雨雨风风。偏搅得，好景都无觅处。今番宜痛饮，属付东君，代把春光略留住。试问百年中，一点韶华，能禁得，几回孤负。酒醒后，微听柳梢头，却是一声声，不如归去。
浣溪沙·题廉叔亡室扶亭夫人画卷
作者：黄钧宰
朝代：清

小阁疏帘自在身，锦笺湘管玉精神。名花原是美人魂。芳草已愁霜信紧，彩云难驻墨华春。世闲翻让汝长生。
浪淘沙 其一 再至署斋
作者：黄钧宰
朝代：清

残照黯窗纱，蛛网横斜。年年春酒泛流霞。寂寞帘栊人不见，想煞桃花。心绪乱如麻，病里年华。断魂零梦各天涯，万事不如归去好，那是侬家。
浪淘沙 其二 题嘉定江伊人《海天吟啸图》
作者：黄钧宰
朝代：清

千古几词雄，把卷临风。铜琶铁板大江东。只恐夜深星斗落，惊却蛟龙。我亦喜雕虫，莫问穷通。仙人招手碧云中，十二万年心不死，海阔天空。
浪淘沙 其四 赠常熟张仁卿
作者：黄钧宰
朝代：清

君以客为家，我亦匏瓜。十年孤系作生涯。同是饥驱归不得，冰雪莺花。犹幸斗牛槎，不被云遮。一回相见一年赊，纵使年年都见得，几度春华。
浪淘沙·其三
作者：黄钧宰
朝代：清

人立画栏东，梦里春融。惊回花外一声钟。四角流苏寻不得，一晌蒙眬。人事各飘蓬，春讯匆匆。一湾流水堕猩红，满目关山何处是，残照凄风。
浪淘沙·再至署斋
作者：黄钧宰
朝代：清

残照黯窗纱，蛛网横斜。年年春酒泛流霞。寂寞帘栊人不见，想煞桃花。心绪乱如麻，病里年华。断魂零梦各天涯，万事不如归去好，那是侬家。千古几词雄，把卷临风。铜琶铁板大江东。只恐夜深星斗落，惊却蛟龙。我亦喜雕虫，莫问穷通。仙人招手碧云中，十二万年心不死，海阔天空。人立画栏东，梦里春融。惊回花外一声钟。四角流苏寻不得，一晌蒙眬。人事各飘蓬，春讯匆匆。一湾流水堕猩红，满目关山何处是，残照凄风。君以客为家，我亦匏瓜。十年孤系作生涯。同是饥驱归不得，冰雪莺花。犹幸斗牛槎，不被云遮。一回相见一年赊，纵使年年都见得，几度春华。
满江红 其一 月夜感逝，用丹阳贺渔隐对月韵
作者：黄钧宰
朝代：清

锦簇年华，悔一晌，悤悤放过。到今朝，春归人远，凄凉故我。方士无灵金钿杳，天孙不管云裳破。剩零星，花片向人红，针楼左。愁如织，春蚕裹。泪盈把，秋蟾坠。更谁人解得，依依可可。帘外风轻声太息，画中山水眉深锁。向空房，依旧二三更，和镫坐。
满江红 其二 月夜感逝，用丹阳贺渔隐对月韵
作者：黄钧宰
朝代：清

先我而生，诸作者，如风吹过。十馀年，虫沙劫尽，居然存我。七椀新茶春雨活，三掾老屋秋风破。计班书，下酒恰终篇，寻盲左。影何在，和香裹。梦何往，随风坠。羡道家无欲，僧家无可。饱饭且争鸡鹜食，弹冠大似弥猴锁。劝先生，莫漫发牢骚，平心坐。
满江红 其二 月夜感逝，用丹阳贺渔隐对月韵
作者：黄钧宰
朝代：清
体裁：词

先我而生，诸作者，如风吹过。十馀年，虫沙劫尽，居然存我。七碗新茶春雨活，三掾老屋秋风破。计班书，下酒恰终篇，寻盲左。影何在，和香裹。梦何往，随风坠。羡道家无欲，僧家无可。饱饭且争鸡鹜食，弹冠大似弥猴锁。劝先生，莫漫发牢骚，平心坐。
满江红 其二 滩上与少泉紫垣步月作
作者：黄钧宰
朝代：清

满目河山，问何处，悲歌激烈。望平原，空思丰沛，当年豪杰。关塞已非刘氏土，沙场犹照秦时月。正闲云，如马过山来，长空灭。持杯酒，心争热。埋尺土，眦还裂。笑人生一例，如斯了结。事后纵翻成败案，生前毕竟悲欢别。最不平，终古大河流，声凄咽。
满江红·月夜感逝，用丹阳贺渔隐对月韵
作者：黄钧宰
朝代：清

锦簇年华，悔一晌，悤悤放过。到今朝，春归人远，凄凉故我。方士无灵金钿杳，天孙不管云裳破。剩零星，花片向人红，针楼左。愁如织，春蚕裹。泪盈把，秋蟾坠。更谁人解得，依依可可。帘外风轻声太息，画中山水眉深锁。向空房，依旧二三更，和镫坐。先我而生，诸作者，如风吹过。十馀年，虫沙劫尽，居然存我。七椀新茶春雨活，三掾老屋秋风破。计班书，下酒恰终篇，寻盲左。影何在，和香裹。梦何往，随风坠。羡道家无欲，僧家无可。饱饭且争鸡鹜食，弹冠大似弥猴锁。劝先生，莫漫发牢骚，平心坐。
点绛唇 其一 唾绒声
作者：黄钧宰
朝代：清

绣阁春浓，雏莺调舌花捎地。石华游戏，浅碧深红意。弱线频添，密倩双鬟记。脂香细，微闻兰气，心是檀郎细。
点绛唇 其二 新婚
作者：黄钧宰
朝代：清

生小幽闺，等闲谁见庞儿半。鸾弦乍按，指下何曾惯。玉镜为台，羞画眉峰淡。炉烟散，人前千万，不许思量看。